**ការសម្ភាសរបស់អ៊ុំស្រី ថែញ៉**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះ ថែញ៉។

 ​ ការសង្ខេបប្រវត្តិរបស់អ៊ុំស្រីថែញ៉

 អ៊ុំស្រីថែញ៉មានអាយុ៥៩ឆ្នាំនៅក្នុងឆ្នាំ២០២០ ភេទស្រី មានទីលំនៅបច្ចុប្បន្ននៅភូមិទួលរកា ឃុំរអាង ស្រុកកំពង់សៀម ខេត្តកំពង់ចាម។

ក៖ បាទចឹងជាដំបូងខ្ញុំអរគុណច្រើនអ៊ុំដែរបានអោយខ្ញុំពិភាក្សាជាមួយអ៊ុំទាកើទងពីប្រវត្តិរបស់អ៊ុំ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតា ចឹងសំរាប់អ៊ុំយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងដែរខ្ញុំបានពិភាក្សាមួយហ្នឹងទៅក្នុងវេបសាយសាលទេអ៊ុំ?

ខ៖ ចា៎!

ក៖ បាទអ៊ុំចឹងសំរាប់ខ្ញុំជាអ្នកសម្ភាសអ៊ុំខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសអ៊ុំគឺនៅថ្ងៃទី២៧ ខែ៧ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិហ្នឹងភូមិអីគេអ៊ុំ?

ខ៖ ភូមិទួលរកា។

ក៖ ភូមិទួលរកាប៉ុន្តែឃុំឃុំរអាង?

ខ៖ ឃុំរអាង។

ក៖ អូ៎ស្រុកកំពង់សៀម ខេត្តកំពង់ចាមចឹងសំរាប់អ៊ុំឈ្មោះពេញរបស់អ៊ុំទាំងត្រកូលតាមបញ្ជីជាតិហាសឈ្មោះអីគេអ៊ុំ?

ខ៖ អើថែញ៉។

ក៖ ថែញ៉ហោសអ៊ុំហោសចុះមានឈ្មោះហៅក្រៅអត់អ៊ុំ?

ខ៖ ក្រៅហ្នឹងថែញ៉ហ្នឹងអាហ្នឹងត្រកូលឪពុកហើយ!

ក៖ ប៉ុន្តែចឹងចង់និយាយថាធ្លាប់មានឪពុកម្ដាយរឺមួយក៏បងប្អូនហៅឈ្មោះអ៊ុំអីលេងផ្សេងទៀតមានទេ?

ខ៖ អត់។

ក៖ អត់ដែរមានទេណេះអ៊ុំណេះ?

ខ៖ ចា៎!

ក៖ អូ៎បាទអ៊ុំចុះអើសព្វថ្ងៃអ៊ុំអាយុប៉ុន្មានទៅអ៊ុំ?

ខ៖ អាយុហាប្រាំបួន។

ក៖ ហាប្រាំបួនចុះអើអ៊ុំកើតនៅថ្ងៃខែឆ្នាំណាអ៊ុំចាំទេ?

ខ៖ អត់ចាំផង។

ក៖ អើឆ្នាំមួយពាន់ប្រាំបួនរយប៉ុន្មានក៏អត់ចាំដែរណេះអ៊ុំណេះ?

ខ៖ អត់ចាំទេ។

ក៖ ហាប្រាំបួកដកពីរពាន់ម៉្ភៃចឹងអ៊ុំកើតនៅឆ្នាំមួយពាន់ប្រាំបួនរយហាហុកមួយ មួយពាន់ប្រាំបួនរយហុកមួយចុះអើឆ្នាំច័ន្ទគតិជូត ឆ្លូវ ខាល ថោះអ៊ុំឆ្នាំអីគេអ៊ុំ?

ខ៖ ខ្ញុំឆ្នាំខាល។

ក៖ អ៊ុំឆ្នាំខាលណេះអ៊ុំណេះ?

ខ៖ ចា៎!

ក៖ ចុះស្រុកកំណើតដែរអ៊ុំកើតម៉ងអ៊ុំកើតនៅណា?

ខ៖ កើតនៅរំចេក។

ក៖ កើតនៅរំចេក?

ខ៖​ ចា៎!

ក៖ ចុះឃុំអីគេអ៊ុំណុង?

ខ៖ ឃុំរំចេកហ្នឹងម៉ង។

ក៖ អើចុះស្រុក?

ខ៖ ស្រុកជាមួយគា្នហ្នឹង!

ក៖ អូ៎ស្រុកកំពង់សៀមដែរហោស?

ខ៖ ចា៎!

ក៖ ចឹងរំចេកនៅកន្លែងណាអ៊ុំ?

ខ៖ នៅខាងនោះម្លិចខាងម្លិច។

ក៖ បាទអ៊ុំបាទចឹងសំរាប់អ៊ុំមានបងប្អូនបង្កើតចំនួនប៉ុន្មាននាក់ទៅអ៊ុំ?

ខ៖ មើលបួននាក់ៗ។

ក៖ បួននាក់ហាសណេះអ៊ុំណេះ?

ខ៖​ ចា៎!

ក៖ ចុះអ៊ុំកូនទីប៉ុន្មានទៅ?

ខ៖ ខ្ញុំកូនទីមួយ។

ក៖ អូ៎កូនទីមួយចុះអើប្អូនៗរបស់អ៊ុំឈ្មោះអីខ្លះទៅអ៊ុំ?

ខ៖ ឈ្មោះស៊ុន។

ក៖ អើថែស៊ុន?

ខ៖ ចា៎!

ក៖ ចុះទីពីរ?

ខ៖ ទីពីរថែវេង។

ក៖ ទីបី?

ខ៖ ទីបីថែតេង។

ក៖ មានតែបួននាក់ហ្នឹងតើហីអ៊ុំ?

ខ៖ ប្រាំនាក់ស្រីនៅមួយទៀត។

ក៖ នៅជាមួយ..?

ខ៖ ប៉ុនវាងាប់ហើយ!

ក៖ ឈ្មោះអីទៅអ៊ុំ?

ខ៖ ឈ្មោះថែស្រី។

ក៖ ប៉ុន្តែកូនពៅងាប់វិញ?

ខ៖ ចា៎!

ក៖ កើតអីបានគាត់ស្លាប់?

ខ៖ វាគ្រោះថ្នាក់ចរាចរណ៍។

ក៖ គ្រោះថ្នាក់ចរាចរណ៍ហោស?

ខ៖ ចា៎!

ក៖ អូ៎ប៉ុន្តែប្អូនៗរបស់អ៊ុំគាត់អ្នកនៅណាគាត់អ្នកនៅស្រុកហ្នឹងតើហីអ៊ុំ?

ខ៖ នៅមួយមានប្ដីមីគ្រោះថ្នាក់ចរាចរណ៍ហ្នឹងណាស់ចា៎!

ក៖ បាទអ៊ុំចុះអ្នកផ្សេងទៀត?

ខ៖ អ្នកផ្សេងទៀតនៅទួលក្រោយនេះនៅគៀនជ្រៃ។

ក៖ បន្ទាប់ពីអ៊ុំហាស?

ខ៖ ហ្នឹងហើយនៅគៀនជ្រៃ។

ក៖ ថែស៊ុនហ្នឹងនៅគៀនជ្រៃ?

ខ៖ នៅគៀនជ្រៃចា៎!

ក៖ គាត់ធ្វើអីគេទៅអ៊ុំ?

ខ៖ ធ្វើស្រែប្រាំងហ្នឹង!

ក៖ អូ៎!

ខ៖ កសិករ។

ក៖ បាទអ៊ុំបាទរួចគាត់មានកូនមានចៅដែរណេះអ៊ុំណេះ?
ខ៖​ អត់មានទេគ្នាអត់មានកូនទេ។

ក៖ អូ៎ចឹងមានន័យថាមានតែពីរនាក់ប្ដីប្រពន្ធទេណេះអ៊ុំណេះ?
ខ៖ ចា៎!

ក៖ រួចចុះអើបន្ទាប់មកទៀតអ៊ុំ?

ខ៖ បន្ទាប់មកទៀត..។

ក៖ ថែវេង?

ខ៖ អាណុងកូនគេបីបួនប្រាំនាក់ហោស!

ក៖ តែគាត់នៅណាអ៊ុំ?

ខ៖ នៅអ៊ីចំការលើហោស!

ក៖ អូ៎នៅចំការលើវិញហោស?

ខ៖ ចា៎!

ក៖ ចុះគាត់ធ្វើអីគេនៅណុងអ៊ុំ?

ខ៖ វារកស៊ីដើរច្រៀងអីជាមួយប្រពន្ធវាណុងប្រពន្ធវាដើរច្រៀងភ្លេងការ។

ក៖ អូ៎!

ខ៖ ប៉ុន្តែគា្នណុងឈឺស្វិតដៃស្វិតជើងដែរណុងហាសប៉ុនឥឡូវបានស្រួលបន្តិចហើយ!

ក៖ កើតអីអ៊ុំ?

ខ៖ វាលើសឈាម។

ក៖ អូ៎លើសឈាមទៅទាញដៃអោយស្វិតម៉ងហោស?

ខ៖ ហ្នឹងហើយឡើងក្រញីងក្រញុងដែរប៉ុនឥឡូវហ្នឹងបានលាត្រង់វិញហើយបានជិះម៉ូតូកើត។

ក៖ អូ៎!

ខ៖ ប្អូនខ្ញុំមួយទៀតអាពៅហ្នឹងក៏ចឹងដែរនៅអ៊ីនេះហឹ្នងក៏នេះដែរក៏ឡើងឈាមដែររាល់ថ្ងៃហ្នឹងហោស!

ក៖ ប៉ុន្តែឡើងឈាមប៉ុន្តែអត់អីទេ?

ខ៖​ អត់អីទេ។

ក៖ ដៃជើងគាត់អត់អីទេ?

ខ៖ ដៃជើងគាត់វាដើរកើតដែរទេឥឡូវហោសមុនអាពេលឡើងហ្នឹងជ្រាយដៃជ្រាយជើងប្រផ្លេកប្រផ្លាច់ហោស!

ក៖ អើកើតអីបានចឹងចេះតែលឺបើកទៅម៉េចបានគាត់ចឹងអ៊ុំ?

ខ៖ ដឹងម៉េចទៅជាឡើងចឹងទៅ។

ក៖ អូ៎ប៉ុន្តែអ៊ុំអត់អីទេ?

ខ៖ ខ្ញុំអត់អីទេ។

ក៖ តែពីរនាក់អើបន្ទាប់អ៊ុំហើយហ្នឹងកូនទីបីទេណេះអ៊ុំណេះ?

ខ៖ ចា៎!

ក៖ ចុះទីបួនអ៊ុំ?

ខ៖ ទីបួនមានអីទេវាមានតែគ្រោះថ្នាក់ហ្នឹងហើយហ្នឹងវាឡើងឈាមមួយហ្នឹង!

ក៖ អូ៎ទាំងអស់ប្រាំនាក់ណេះអ៊ុំណេះ?
ខ៖ ចា៎ប្រុសៗពីរ។

ក៖ អូ៎!

ខ៖ ស្រីបី។

ក៖ តែស្រីស្លាប់មួយ?

ខ៖ ចា៎ស្លាប់មួយនៅពីរ។

ក៖ អូ៎បាទអ៊ុំបាទចឹងសុទ្ធតែ…?

ខ៖ កូនៗស្លាប់ណុងព្រោះឥឡូវក៏ប្រវេកប្រវ៉ាកដែរគ្នា។

ក៖ ម៉េចចឹងអ៊ុំ?

ខ៖ វាប្រវេកប្រវ៉ាកអើគ្នាកំព្រាម្ដាយ។

ក៖ អូ៎!

ខ៖ ដល់ពេលកំព្រាម្ដាយនៅឪពុកក៏វេទនាដែរ។

ក៖ អត់មានអ្នកគ្រប់គ្រងណេះអ៊ុំណេះ?

ខ៖ ចា៎!

ក៖ ប៉ុន្តែគាត់នៅណាអ៊ុំនៅ..?

ខ៖ នៅបឹងស្នាយ។

ក៖ អូ៎!

ខ៖ នៅបឹងស្នាយ។

ក៖ បឹងស្នាយកំពង់ចាមហេស?

ខ៖ ចា៎!

ក៖ គាត់ធ្វើអីគេទៅ?

ខ៖ វាធ្វើកសិករដើរធ្វើសំណង់ធ្វើរោងចក្រចឹងតើ!

ក៖ បាទអ៊ុំបាទចុះអ៊ុំធ្លាប់មានជាអនុស្សាវរីយ៍ជាមួយប្អូនៗអ៊ុំកាលនៅតូចៗអត់អ៊ុំដូចលក្ខណៈថាធ្លាប់ធ្វើស្រែធ្វើអី?

ខ៖ ហ្នឹងហើយ!

ក៖ ដែរអ៊ុំចងចាំហាស?

ខ៖ ធ្វើស្រែធ្វើអីហ្នឹងប្រវេកប្រវ៉ាកដែរមិនសូវជាពិបាក ពិបាកអាប្អូនៗណុងនាំគា្នចិញ្ចឹមអត់ពីម៉ែទៅចិញ្ចឹមវាទាល់តែធំៗមានប្រពន្ធមានអីអស់។

ក៖ បាទអ៊ុំបាទអូ៎គិតថាអើឪពុករបស់អ៊ុំគាត់ឈ្មោះអីគេទៅអ៊ុំ?

ខ៖ ថែហេងដែរត្រកូល។

ក៖ ថែហេងណេះអ៊ុំណេះ?

ខ៖ ចា៎!

ក៖ ចុះអើម្ដាយអ៊ុំ?

ខ៖ ម្ដាយខ្ញុំថែឃីម។

ក៖ ថែឃីមអូ៎ត្រកូលថែដូចគា្នណេះអ៊ុំ?

ខ៖ ចា៎!

ក៖ អូ៎ប៉ុន្តែចុះឪពុករបស់ស្លាប់ហើយណេះអ៊ុំណេះ?

ខ៖ ចា៎ម្ដាយខ្ញុំក៏ស្លាប់ដែរស្លាប់តាំងពីជំនាន់លុនណុលម៉េស។

ក៖ អូ៎ចុះអើឪពុករបស់អ៊ុំ..?

ខ៖ ចូលមកខ្ញុំកំព្រាជាមួយឪពុកខ្ញុំតាំងពីខ្ញុំតូចៗ។

ក៖ អូ៎ចឹងអ៊ុំនៅជាមួយឪពុកតាំងពីតូចៗ?

ខ៖ ចា៎!

ក៖ អូ៎ចុះអ៊ុំគិតថាឪពុករបស់អ៊ុំកាលគាត់នៅរស់ហាសគាត់ធ្វើអីគេសំរាប់ចិញ្ចឹមជីវិតចិញ្ចឹមក្រុមគ្រួសារអ៊ុំ?

ខ៖ ធ្វើស្រែធ្វើប្រាំងកសិករហ្នឹង!

ក៖ អូ៎!

ខ៖ ប៉ុណ្ណឹងគា្មនធ្វើអីទេ។

ក៖ គាត់ធ្វើតែចឹងណេះអ៊ុំណេះ?

ខ៖ ចា៎!

ក៖ អូ៎បាទអ៊ុំចុះអើឪពុករបស់អ៊ុំគាត់កាចរឺមួយក៏ស្លូតអ៊ុំ?

ខ៖ ស្លូតទេប៉ាខ្ញុំហោស!

ក៖ អត់កាចទេណេះអ៊ុំ?

ខ៖ ហ្នឹងហើយបើសិនជាកាចទាល់តែកូនហ្នឹងធ្វើអោយកាចដែរបានគាត់កាច។

ក៖ លក្ខណៈថាអត់ស្ដាប់គាត់អីចឹងហាសណេះ?

ខ៖ ចា៎អាហ្នឹងកាចមិនបានទេវ៉ៃអាក្រក់ហាស!

ក៖ អូ៎!

ខ៖ កូនល្មមៗវ៉ៃចង់លេចអាចម៍ហោស!

ក៖ អូ៎ប៉ុន្តែបើនិយាយទៅស្ដាប់គាត់..?

ខ៖ ហ្នឹងហើយ!

ក៖ ស្លូតទេ?

ខ៖ ស្លូតទេអត់ចេះអីទេតែពិសារស្រាវិញតែគេអោយភ្លក់ស្រាអីគេបិទស្រាបិទអីចឹងភ្លក់ស្រាអីគាត់តែស្រវឹងគាត់ទៅត្បុលដេកហើយ ទាល់ស្វាងវិញបានគាត់ចេញមករកបាយ។

ក៖ អូ៎បាទអ៊ុំបាទចុះម្ដាយអ៊ុំគាត់ធ្វើអីគេសំរាប់ចិញ្ចឹមជីវិតកូនចៅអ៊ុំ?

ខ៖ ធ្វើកសិករហ្នឹងដែរ។

ក៖ អូ៎ចឹងគាត់ធ្វើជាមួយឪពុករបស់អ៊ុំហោស?

ខ៖ ចា៎ៗ!

ក៖ប៉ុន្តែម្ដាយរបស់អ៊ុំគាត់កាចរឺមួយក៏ស្លូតអ៊ុំ?

ខ៖ ស្លូតទេម៉ែខ្ញុំហោស!

ក៖ អូ៎អត់កាចទេណេះអ៊ុំណេះ?

ខ៖ ចា៎!

ក៖ ចុះអ៊ុំធ្លាប់មានការចងចាំជាអនុស្សាវរីយ៍អីជាមួយឪពុកម្ដាយអ៊ុំកាលពួកគាត់នៅរស់អត់អ៊ុំធ្លាប់ធ្វើអីគេខ្លះជាមួយពួកគាត់ចឹងហាស?

ខ៖ មានទៅធ្វើអីទេមានតែធ្វើស្រែធ្វើប្រាំងហ្នឹងតែប៉ុណ្ណឹង!

ក៖ អូ៎!

ខ៖ គ្មានធ្វើអីទេ។

ក៖ បាទអ៊ុំបាទចុះឪពុករបស់អ៊ុំគាត់ធ្លាប់ប្រាប់ពីប្រវត្តិកាលគាត់នៅក្មេងទៅអ៊ុំអត់?

ខ៖ ចា៎គាត់រាយម៉ងរាយសន្ទូចណុងប៉ុណ្ណឹង!

ក៖​ អូ៎ហ្នឹងការងារគាត់ដែរគាត់ធ្វើ..?

ខ៖ ចា៎!

ក៖ ពីមុនយកម្ដាយអ៊ុំណេះ?

ខ៖ ចា៎!

ក៖ រួចចុះម្ដាយ..?

ខ៖ ពីអាក្មេងៗមកខ្ញុំមិនដឹងគាត់ធ្វើអីទេប៉ុនអានេះខ្ញុំដឹងក្ដីហើយគាត់មានតែរាយម៉ងរាយអីហ្នឹង!

ក៖ អូ៎!

ខ៖ ធ្វើស្រែធ្វើប្រាំងហ្នឹងចាប់ផ្ដើមដឹងតែប៉ុណ្ណឹង!

ក៖ ចឹងកាលពីក្មេងអីគាត់អត់ដែរនិយាយលេងជាមួយអ៊ុំថាអូ៎..?

ខ៖ អត់ទេ។

ក៖ អូ៎ថាគាត់ធ្វើអីៗអត់ដែរនិយាយទេ?

ខ៖ អត់ៗទេ។

ក៖ រួចចុះម្ដាយអ៊ុំវិញ?

ខ៖ ម្ដាយខ្ញុំ..។

ក៖ គាត់មានដែរប្រាប់អីអត់អ៊ុំ?

ខ៖ តាំងពីខ្ញុំនៅត្រើសជាងហ្នឹងតិចហើយហេស!

ក៖ អូ៎!

ខ៖ គាត់ស្លាប់ចោលខ្ញុំរួចទៅប្អូនពៅខ្ញុំប្រហែលប៉ុណ្ណឹង!

ក៖ ចឹងមានន័យថាប្អូនពៅរបស់អ៊ុំបានប៉ុន្មានពីរបីឆ្នាំម្ដាយអ៊ុំស្លាប់?

ខ៖ ចា៎!

ក៖ ចឹងអ៊ុំក្រុមគ្រួសារអ៊ុំពេលណុងវេទនាហាសណេះអ៊ុំណេះ?

ខ៖ ចា៎វេទនាហាសម្ហិកណុងហោស!

ក៖ អូ៎បាទអ៊ុំបាទចុះយាយតាខាងឪពុកអ៊ុំស្គាល់ឈ្មោះគាត់ទេអ៊ុំ?

ខ៖ យាយតាខាងឪពុកឈ្មោះតាថែ អូ៎យាយឪពុកខ្ញុំខាងជីតាខ្ញុំឈ្មោះតាអ៊ី។

ក៖ តាអ៊ី?

ខ៖ តាអ៊ីចា៎!

ក៖ ចុះយាយ?

ខ៖ យាយខ្ញុំខ្ញុំអត់ទាន់គាត់យកក្រោយទៀតឈ្មោះយាយចាក់។

ក៖ យាយចាក់?

ខ៖ ចា៎!

ក៖ អូ៎ហ្នឹងខាងឪពុកណេះអ៊ុំណេះ?

ខ៖ ចា៎!

ក៖ រួចចុះខាងម្ដាយ?

ខ៖ ខាងម្ដាយតាថែយាយហ៊ាងណុងប៉ុនខ្ញុំអត់ស្គាល់ទេឪពុកតាថែហ្នឹងទៀតខ្ញុំអត់ស្គាល់ផង។

ក៖ អូ៎!

ខ៖ ចា៎!

ក៖ បាទ!

ខ៖ ព្រោះខ្ញុំនៅស្ទើរៗដែរខ្ញុំកើតមកមិនទាន់គាត់ដែរ។

ក៖ បាទ!

ខ៖ តែជីតាខ្ញុំក្រោយហ្នឹងជីតាតាថែហ្នឹងខ្ញុំមិនទាន់ទាំងបានឃើញមុខត្រឹមត្រូវផងបើបានឃើញមុខតែជីដូនតិចដែរ។

ក៖ អូ៎!

ខ៖ ពពាក់ពពើមៗមិនដែរទេឃើញណុងហោស!

ក ប៉ុន្តែចង់និយាយថាជីដូនអ៊ុំកើតទាន់?

ខ៖​ ចា៎!

ក៖ តែបើជីតាអត់ទាន់ទេ?

ខ៖ អត់ទាន់ទេ។

ក៖ អូ៎បាទអ៊ុំបាទ!

ខ៖ បើសិនជាទាន់ក៏ស្រពិចស្រពិលដែរក៏អត់ចាំឈ្មោះអត់ចាំជីតាគាត់ទេព្រោះហ្នឹងហើយ!

ក៖ ឪពុកម្ដាយអត់ដែរនិយាយអីទេណេះអ៊ុំណេះ?

ខ៖ ចា៎!

ក៖ អូ៎បាទអ៊ុំបាទចុះអើអ៊ុំគិតថាយាយតាខាងឪពុកហ្នឹងយាយតាខាងម្ដាយគាត់អ្នកនៅស្រុកហ្នឹងតើណេះអ៊ុំណេះ?
ខ៖ ចា៎!

ក៖ អ្នកកំពង់ចាមយើងតើណេះអ៊ុំណេះ?

ខ៖ នៅកំពង់ចាមទាំងអស់គា្នហ្នឹង!

ក៖ អូ៎បាទអ៊ុំបាទចុះអ៊ុំគិតថាអ៊ុំមករស់នៅទួលរកាហ្នឹងអស់រយះពេលប៉ុន្មានឆ្នាំហើយអ៊ុំ?

ខ៖ ម៉្ភៃឆ្នាំជាងហើយ!

ក៖ ចុះចឹងពីមុនអ៊ុំនៅណាអ៊ុំ?

ខ៖ ខ្ញុំនៅគៀនជ្រៃ។

ក៖ អូ៎អ៊ុំទើបផ្លាស់មកនៅហ្នឹងណេះ?

ខ៖ ចា៎!

ក៖ ដោយសារអីដោយសារតែអ៊ុំមកខាងប្ដី?

ខ៖ ខ្ញុំមានប្ដីចា៎មានប្ដីទៅមកខាងប្ដី។

ក៖ អូ៎បាទអ៊ុំបាទចុះអើអ៊ុំមានសាច់ញ្ញាតិបងប្អូនណាដែរទៅរស់នៅក្រៅប្រទេសអត់អ៊ុំ?

ខ៖ មានដែរតើ!

ក៖ ហ្នឹងកូនក្មួយរឺមួយក៏កូនចៅយើងម៉ង?

ខ៖ ម្ដាយមីង។

ក៖ អូ៎ម្ដាយមីងរបស់អ៊ុំហោស?

ខ៖ ចា៎!

ក៖ គាត់អ្នកស្រុកនៅណាអ៊ុំ?

ខ៖ នៅគៀនជ្រៃ។

ក៖ អូ៎ប៉ុន្តែគាត់ទៅនៅណា?

ខ៖ នៅអ៊ីអាមេរិចហោស!

ក៖ នៅអាមេរិច?

ខ៖ ចា៎!

ក៖ អូ៎គាត់ទៅលក្ខណៈម៉េច?

ខ៖ គាត់ទៅកាលណុងគាត់ទៅជំលាសគាត់ជំលាសទៅនៅណុងវាពិបាកពេកគាត់រត់ជៀសពីនៅស្រុកហ្នឹងទៅ។

ក៖ អូ៎ពេល..?

ខ៖ ចា៎!

ក៖ ដាច់ប៉ុលពតណេះអ៊ុំណេះ?

ខ៖ ចា៎ដាច់រួចមកគាត់នៅណុងដាច់រួចក៏នៅហ្នឹងដល់ពេលរួចគាត់មើលទៅពិបាកពេកគាត់ចេញទៅតែម៉ងទៅនាំកូនមួយទៅ។

ក៖ អូ៎ប៉ុន្តែឥឡូវជីវភាពគាត់ធូរធារហើយ?

ខ៖ ឥឡូវគាត់មានស្អីគាត់គាត់រៀងគ្រាន់បើឥឡូវគាត់ចាស់ហើយប៉ុននៅម្ដាយមីងមួយនៅរៀងក្មេងឈ្មោះពេទ្យ។

ក៖ គាតនៅណុងដែរ?

ខ៖ នៅណុងដែររួចទៅឈ្មោះកូនៗម្ដាយមីងខ្ញុំបងគេណុងឈ្មោះមីស្រី។

ក៖ អូ៎!

ខ៖ នៅអ៊ីអាមេរិចណុងដែរ។

ក៖ ប៉ុន្តែគាត់ដែរមកលេងយើងអីអត់អ៊ុំ?

ខ៖ គាត់អត់នេះគាត់មកតែត្រឹមផ្ទះបងប្អូនគាត់។

ក៖ អូ៎!

ខ៖ កាលពីខ្ញុំមិនទាន់យកប្ដីគាត់មកគាត់ទៅលេងខ្ញុំអ៊ីគៀនជ្រៃណោះ ដល់ពេលខ្ញុំនៅណេះគាត់អត់លែងហើយគាត់ចាស់ហើយគាត់លែងបានមកហើយត្រូវកើតអាកូវីឌហ្នឹងទៀត។

ក៖ លែងមកបណ្ដោយ?

ខ៖ ឈឹងម៉ងចា៎!

ក៖ អូ៎គ្រាន់ថាពីមុនៗគាត់ឧស្សាហ៍មកលេងដែរ?

ខ៖​ ចា៎!

ក៖ អូ៎បាទអ៊ុំចុះអ៊ុំគិតថាចឹងអើម៉េចបានអ៊ុំអត់ទៅដែរអ៊ុំពេលណុង?

ខ៖ ខ្ញុំគ្មានលុយទៅណាទេ។

ក៖ អូ៎ពេលហ្នឹងគេទៅយកលុយអ៊ុំហោស?

ខ៖ ចា៎គាត់ទៅគាត់សុទ្ធតែមានលុយមានកាក់ទៅហើយបានទៅរួច។

ក៖ អូ៎ដោយសារកាលជំនាន់ណុងខ្ញុំលឺដូចជាគេអត់យកលុយណាហីអ៊ុំ?

ខ៖ អត់យកលុយយកកាក់ទេប៉ុន្តែបើយើងគ្មានសាហ៊ុយទៅយើងធ្វើម៉េចបានអីស៊ីមិនអត់ងាប់។

ក៖ បាទអ៊ុំបាទត្រូវចុះអើស្វាមីរបស់អ៊ុំឈ្មោះអីគេទៅអ៊ុំ?

ខ៖ ឈ្មោះត្រកូលគាត់តេងលី។

ក៖ តេងលី?

ខ៖ ចា៎!

ក៖ ចុះគាត់ធ្វើអីគេទៅឥឡូវ?

ខ៖ មានធ្វើអីទេរាយម៉ងរាយអីបន្តិចបន្តួចចឹងទៅកំប៉េកកំប៉ុកធ្វើស្រែធ្វើប្រាំង។

ក៖ អូ៎!

ខ៖ ប៉ុណ្ណឹងមកនៅតែប្រាំងហ្នឹងកសិករមានទៅរកស៊ីជៀសអីទេក្រៅពីប្រាំងស្រែ។

ក៖ ឥឡូវហ្នឹងហោសអ៊ុំ?

ខ៖ ចា៎!

ក៖ នៅណាអ៊ុំស្រែអ៊ុំ?

ខ៖ ប្រាំងក្ដិតផ្ទះខ្ញុំហ្នឹង!

ក៖ អ៊ុំប្រុសនៅតែទៅចឹងរាល់ថ្ងៃហ្នឹង?

ខ៖ ចា៎!

ក៖ ឥឡូវគាត់ទៅបាត់ហើយណេះអ៊ុំណេះ?

ខ៖ គាត់នេះមកមើលផ្លូវថ្នល់ដឹងទៅខាងណាជើងកង់។

ក៖ អូ៎បាទអ៊ុំប៉ុន្តែអ៊ុំនៅជាមួយចៅជាមួយកូនណេះអ៊ុំណេះ?

ខ៖ ចា៎ខ្ញុំនៅជាមួយកូនប៉ុន្តែកូនដំបូងវាបែកគ្រួសារដែរទេប៉ុនចេះខ្ញុំនៅទៅមើលចៅហ្នឹងអោយវាទៅ។

ក៖ អូ៎!

ខ៖ វាទៅធ្វើការ។

ក៖ ចឹងគាត់ទុកកូននៅ..?

ខ៖ ចា៎ទុកកូននៅខ្ញុំហ្នឹងខ្ញុំមើលអោយទៅ។

ក៖ គាត់ធ្វើពីរនាក់ប្ដីប្រពន្ធ?

ខ៖ ហ្នឹងហើយ!

ក៖ ទៅណេះអ៊ុំ?

ខ៖ ចា៎នៅធ្វើការរោងចក្រអ៊ីភ្នំពេញហោស!

ក៖ អូ៎ភ្នំពេញហោស?

ខ៖ ចា៎!

ក៖ អូ៎បាទអ៊ុំបាទចុះអ៊ុំគិតថាអើអ៊ុំមានកូនប៉ុន្មាននាក់ទៅអ៊ុំ?

ខ៖ ប្រាំមួយនាក់។

ក៖ ប៉ុន្តែពួកគាត់បែកគា្នទាំងអស់ហើយ?

ខ៖ បែកអស់ហើយ!

ក៖ ដោយសារពួកគាត់មានគ្រួសារទាំងអស់ហើយណេះអ៊ុំ?

ខ៖ ចា៎ៗ!

ក៖ កូនបងគាត់ឈ្មោះអីគេហើយគាត់នៅណាទៅអ៊ុំ?

ខ៖ បងឈ្មោះលីលាភនៅអ៊ីត្បូង។

ក៖ គាត់ធ្វើអីគេអ៊ុំ?

ខ៖ ធ្វើស្រែធ្វើប្រាំង។

ក៖ អូ៎គាត់ណុងមានកូនចៅដែរទៅ?

ខ៖ មានកូនបួន។

ក៖ ចុះចៅប៉ុន្មាននាក់ទៅអ៊ុំ?

ខ៖ ចៅបួនបើខ្ញុំចៅច្រើនហាសជាងដប់ហោស!

ក៖ ទាំងអស់គា្នណេះអ៊ុំ?

ខ៖ ចា៎ទាំងអស់គា្នមួយមេពីរមួយមេបួនមួយមេបី។

ក៖ អូ៎ចឹងចុះទីពីរអ៊ុំ?

ខ៖ ចា៎អាទីពីរពីរនាក់នៅអ៊ីកើតហោសនៅទល់ដែនយួនហោស!

ក៖ គាត់ធ្វើអីគេនៅណុងអ៊ុំ?

ខ៖ ធ្វើរោងចក្រ។

ក៖ អូ៎រោងចក្រនៅខាងគេហៅកាស៊ីណូមែនអ៊ុំ?

ខ៖ បាវិតគេហោសរោងចក្រហ្នឹងអត់កាស៊ីណូទេរោងចក្រដេរអីចឹងហាស!

ក៖ អូ៎បាទអ៊ុំបាទ!

ខ៖ ចា៎!

ក៖ តែគាត់រក់បានដែរអ៊ុំណុងណេះអ៊ុំ?

ខ៖ អត់សូវបានដែរហ្នឹង!

ក៖ ចុះទីបីអ៊ុំ?

ខ៖ ទីបីវាដេរដែរ។

ក៖ ប៉ុន្តែគាត់នៅណាអ៊ុំនៅភ្នំពេញហោស?

ខ៖ នៅអ៊ីតាកែវហោស!

ក៖ និយាយរួមដេរផ្សេងៗគា្នទាំងអស់?

ខ៖ ចា៎!

ក៖ ពីរនាក់ប្ដីប្រពន្ធគាត់ទៅនៅណុងទៅ?

ខ៖ ចា៎!

ក៖ រួចចុះទីបួនអ៊ុំ?

ខ៖ ទីបួនក៏នេះដែរក៏វានៅដេរដែរ។

ក៖ ណុងនៅណាអ៊ុំ?

ខ៖ នៅអ៊ីនេះដែរនៅអ៊ីភ្នំពេញតាកែវដែរ។

ក៖ អើម៉េចបានពួកគាត់អត់ដេរជុំគា្នទៅអ៊ុំ?

ខ៖ វាមានគ្រួសារទៅទៅនៅណុងទៅ។

ក៖ អូ៎អ្នកនៅបាវិត?

ខ៖ ចា៎!

ក៖ គេទៅនៅណុងទៅ?

ខ៖ គេមានខាងប្រពន្ធទៅបាវិតទៅនៅបាវិតហ្នឹងទៅ។

ក៖ អូ៎!

ខ៖ រួចទៅបើខាងតាកែវណុងមីស្រីមួយណុងទៅខាងតាកែវហ្នឹងទៅ រួចទៅអាពៅខ្ញុំមួយនៅទន្លេបាទីប៉ុនតាកែវដែរប៉ុនទន្លេបាទីនៅណុងដែរ។

ក៖ ដេរផ្សេងរោងចក្រគា្នទៀត?

ខ៖ ចា៎អាណុងគ្រានើវាខាងលាបថ្នាំអាហ្នឹងកូនខ្ញុំប្រុសហ្នឹងលាបថ្នាំអាពៅហ្នឹងលាបថ្នាំ។

ក៖ អូ៎លាបថ្នាំផ្ទះអ៊ុំហេស?

ខ៖ ចា៎លាបថ្នាំផ្ទះរួចអាមួយទៀតមេការលាបថ្នាំផ្ទះដែរ។

ក៖ អូ៎!

ខ៖ តែមួយហ្នឹង!

ក៖ ចុះអើកូនអ៊ុំដែរអ៊ុំនៅជាមួយយកចៅមកហ្នឹងកូនទីប៉ុន្មានអ៊ុំកូនពៅមែន?

ខ៖ អាហ្នឹងទីមើលទីបីហេសទីបួន។

ក៖ អូ៎ទីបួនហោស?

ខ៖ ហាសទីបួនអីទីប្រាំព្រោះវាប្រាំមួយនាក់ទីប្រាំ។

ក៖ អូ៎!

ខ៖ អាហ្នឹងទីប្រាំ។

ក៖ កូនប៉ុន្មាននាក់អ៊ុំកូនតែមួយហ្នឹងតើហី?

ខ៖ ពីរប្រុសមួយស្រីមួយ។

ក៖ អូ៎ប៉ុន្តែមួយទៀតយកទៅភ្នំពេញទៅ?

ខ៖ អត់ទេអាធំណុងទៅរៀន។

ក៖ អូ៎បាទ!

ខ៖ គ្រូគេបង្រៀននៅតាមក្រោមដើមឈើណោះ។

ក៖ អូ៎បាទអ៊ុំ!

ខ៖ ចា៎!

ក៖ ចុះពៅគេអ៊ុំ?

ខ៖ ពៅគេនៅទន្លេបាទី។

ក៖ អូ៎!

ខ៖ ទីប្រាំមួយអាណុងទីប្រាំមួយ។

ក៖ គាត់មានគ្រួសារនៅណុងដែរ?

ខ៖ ចា៎កូនមួយអាណុង។

ក៖ ចឹងកូនរបស់អ៊ុំបែកគា្នទាំងអស់ទៅចឹង?

ខ៖ ចា៎បែកគា្នធ្វើការទាំងអស់។

ក៖ ធ្វើការរោងចក្រដូចគា្ន..?

ខ៖ ចា៎!

ក៖ ប៉ុន្តែធ្វើការផ្សេងគា្នទាំងអស់?

ខ៖ ចា៎ផ្សេងៗពីគា្ន។

ក៖ អូ៎អត់ធ្វើការជាមួយគា្នទេណេះអ៊ុំណេះ?
ខ៖ ចា៎!

ក៖ ចុះអ៊ុំការហ្នឹងអស់រយះពេលប៉ុន្មានឆ្នាំហើយអ៊ុំ?

ខ៖ ខ្ញុំការហ្នឹងម៉្ភៃឆ្នាំហើយខ្ញុំទើបយកប្ដីដែរហ្នឹងយកប្ដីមេម៉ាយ។

ក៖ អូ៎ចុះកូនបងរបស់អ៊ុំអាយុប៉ុន្មានអ៊ុំ?

ខ៖ ទេអាយុប៉ុន្មានហើយទេអាធំហោស!

ក៖ ឆ្នាំអីគេអ៊ុំ?

ខ៖ អាណុងឆ្នាំវ័ក។

ក៖ ឆ្នាំវ័ក?

ខ៖ ចា៎!

ក៖ ឆ្នាំវ័កម៉្ភៃជាងមែនរឺមួយក៏សាមជាងហើយ?

ខ៖ ហេ៎អាយុចង់សែហើយ!

ក៖ អូ៎ឆ្នាំវ័កជាងសែហោស?

ខ៖ ចា៎!

ក៖ ចឹងវាម៉្ភៃប្រាំបួនសែសិបហេសអ៊ុំហេស?

ខ៖ ហ្នឹងហើយ!

ក៖ អ៊ុំដាច់ប៉ុលពតហើយអ៊ុំមានកូនម៉ងហេស?

ខ៖ ខ្ញុំអត់ទេកូនខ្ញុំអត់មានទេខ្ញុំអត់មានកូនផងហ្នឹងកូនខាងប្ដីទេ។

ក៖ អូ៎!

ខ៖ ខ្ញុំនៅរួមរស់ជាមួយកូនខាងប្ដីតើ!

ក៖ អូ៎ចឹងមានន័យថាកូនចៅហ្នឹងសុទ្ធតែខាងប្ដីទាំងអស់?

ខ៖ ចា៎ប្រាំមួយហ្នឹងខាងប្ដីទាំងអស់ទេមានខាងខ្ញុំទេខ្ញុំគា្មនទេ។

ក៖ ចឹងមានន័យថាគាត់អើគាត់លែងគា្នជាមួយប្រពន្ធគាត់គាត់យកអ៊ុំមួយទៀតទៅ?

ខ៖ គាត់ស្លាប់ប្រពន្ធគាត់ស្លាប់។

ក៖ អូ៎ប៉ុន្តែប្ដីអ៊ុំអ្នកស្រុកនៅណានៅហ្នឹងមែន?

ខ៖ នៅហ្នឹងទួលរកា។

ក៖ អូ៎បាទអ៊ុំបាទចុះនៅពេលដែរអ៊ុំរៀបអាពាហ៍ពិពាហ៍ហ្នឹងដូចជាឪពុកម្ដាយជាអ្នករៀបចំអោយរឺមួយក៏យើងពេញចិត្តគា្ន?

ខ៖ អត់ទេខ្ញុំរៀបចំម្ដាយមីងម្ដាយអីហ្នឹងរៀបចំអោយ។

ក៖ អូ៎ប៉ុន្តែយើងស្គាល់គា្នពីមុនហើយណេះអ៊ុំ?

ខ៖ ចា៎!

ក៖ ប៉ុន្តែពេលហ្នឹងដូចជាអ៊ុំយកថ្លៃទឹកដោះប៉ុន្មានទៅអ៊ុំថ្លៃជំនូន?

ខ៖ កាលណុងវាថោកដែរទេខ្ញុំយកពីគាត់ទៅជាងមួយលានមួយលានហាសិបម៉ឺន។

ក៖ អូ៎យកដើម្បីរៀបចំ?

ខ៖ ចា៎!

ក៖ ធ្វើ..?

ខ៖​ ការមួយព្រឹកទៅ។

ក៖ អូ៎បាទ!

ខ៖ ស៊ីតុស៊ីអីត្រឹមត្រូវដែរណុងមានថតមានអី។

ក៖ ប៉ុន្តែអ៊ុំធ្លាប់មានជាអនុស្សាវរីយ៍អីជាមួយគាត់អត់អ៊ុំលក្ខណៈដើរលេងទៅណាទៅណីអីជាមួយគា្ន?

ខ៖ ទេមិនដែរស្គាល់គា្នទេតែគេនាំទៅក៏ខ្ញុំមិនដែរទាក់ទងដែរ។

ក៖ អូ៎ចឹងអ៊ុំហោស?

ខ៖ ចា៎!

ក៖ អូ៎បាទអ៊ុំប៉ុន្តែអ៊ុំធ្លាប់បានរៀនខ្មែរពីមុនអត់អ៊ុំ?

ខ៖ ខ្ញុំអត់ទេខ្ញុំអត់បានរៀនផង។

ក៖ អ៊ុំអត់ដែរបានរៀនទេអ៊ុំណេះ?

ខ៖ ចា៎!

ក៖ ម៉េចចឹងអ៊ុំ?

ខ៖ វារៀនបើពិបាកពេកចេះតែនេះទៅម៉ែឪក្រម៉ែឪយកទៅដាក់សាលាចេះតែបោលទៅតាមម៉ែឪ។

ក៖ អូ៎!

ខ៖ គិតថារៀន។

ក៖ បាទអ៊ុំបាទ!

ខ៖ ខ្ញុំអូ៎មាន់ហើរហោសខ្ញុំទៅដល់មាន់ហើរតាមទៅយកទៅដាក់បុកខ្ញុំទៅតាមក្រោយ។

ក៖ អូ៎ប៉ុន្តែ..?

ខ៖ ដល់ដាច់អាពតនេះគេអោយរៀនដែរប៉ុនខ្ញុំរៀនមិនចូលទេ។

ក៖ លែងចង់រៀនហើយណេះអ៊ុំណេះ?

ខ៖ ចា៎ចាស់!

ក៖ ពេលណុងយើងចាប់ផ្ដើមធ្វើស្រែធ្វើចំការរកលុយល្មម?

ខ៖ ចា៎!

ក៖ អូ៎បាទអ៊ុំចុះអើភាសាបារាំងក៏អ៊ុំអត់ចេះដែរណេះអ៊ុំណេះ?
ខ៖ អត់ចេះទេអត់ចេះទេ។

ក៖ អូ៎ចុះអ៊ុំធ្លាប់មានមិត្តភក្តិដែរស្និទ្ធិស្នាលធំធាត់មកជាមួយគា្នកាលនៅក្មេងៗអត់អ៊ុំ?

ខ៖ គ្មានទេមានដូចស្គាល់ម៉ាក់វាទេម៉ាក់វាហ្នឹងលែងស្គាល់ទាំងឈ្មោះទៀតហោស!

ក៖ ចឹងហោស?

ខ៖ អើគ្រាន់តែប្រហែលៗបែបទំនងបែបនេះកូនតាអី..។

ក៖ កុងខូវ?

ខ៖ អើហ្នឹងហើយ!

ក៖ បាទ!

ខ៖ គ្រាន់តែប្រហែលទេណេះ។

ក៖ បាទ!

ខ៖ ប៉ុនមិនទាន់ហ៊ានមិនទាន់សួរគេផង។

ក៖ តែគាត់ស្គាល់អ៊ុំ?

ខ៖ ចា៎គាត់ចំណាំខ្ញុំខ្ញុំចំណាំគេរៀងព្រិលៗ។

ក៖ អូ៎គាត់បងអ៊ីស្រីហោស?

ខ៖ ហ្នឹងហើយ!

ក៖ បងៗ..?

ខ៖ គ្រាន់តែប្រហែលៗ។

ក៖ បាទ!

ខ៖ ចា៎!

ក៖ ចុះចឹងអ៊ុំដូចជាស្រែចំការអ៊ុំធ្លាប់ធ្វើណេះអ៊ុំណេះ?

ខ៖ ចា៎!

ក៖ ភាគច្រើននៅស្រែអ៊ុំធ្វើអីគេអ៊ុំ?

ខ៖ រួចពីស្រែទៅគ្មានធ្វើអីទេរួចតែពីស្រែទៅ។

ក៖ អត់ទេចង់និយាយថានៅស្រែភាគច្រើនអ៊ុំធ្វើអីគេទៅដូចច្រូតកាត់?

ខ៖ ច្រូតចឹងទៅយើងជញ្ចូនភាគផលយកមកបោកទៅ។

ក៖ ប៉ុន្តែភ្ជួររាស់អីអ៊ុំចេះអត់អ៊ុំ?

ខ៖ ភ្ជួររាស់ជួលគេ។

ក៖ ជួលគេហោសអ៊ុំ?

ខ៖ ចា៎គេមានទន្លេថងទន្លេអីភ្ជួរជួលតែគេ។

ក៖ តែកាលជំនាន់ណុងគេភ្ជួរគោណេះអ៊ុំណេះ?

ខ៖ ពីមុនមកភ្ជួរគោប៉ុន្តែគោក៏ខ្ញុំជួលគេភ្ជួរដែរ។

ក៖ អូ៎ម៉េចចឹងយើងអត់ចេះមែនអ៊ុំ?

ខ៖ អត់មានថាអត់ចេះទេយើងដល់ពេលយើងលក់គោអស់ទៅត្រូវការមិនជួលគេភ្ជួរ។

ក៖ អូ៎បាទអ៊ុំបាទ!

ខ៖ ចា៎!

ក៖ រួចចុះទាក់ទងពីអើចំការអ៊ុំធ្លាប់មានអត់អ៊ុំអ៊ុំធ្លាប់ធ្វើចំការអត់?

ខ៖ ចំការអត់ចំការពីមុនមានដែរធ្លាប់ធ្វើចំការថ្នាំ។

ក៖ អូ៎ដល់ពេលឥឡូវ..?

ខ៖ ដល់ពេលឥឡុវដាច់ដីដុះអស់ហើយអត់មានបានធ្វើទេដាច់អស់ហើយដីដុះហោសទន្លេហោស!

ក៖ បាទប៉ុន្តែអាហ្នឹងចំការយើងផ្ទាល់ខ្លួនរឺមួយចំការ..?

ខ៖ ចំការ..។

ក៖ យើងទៅធ្វើអោយគេ?

ខ៖ អាហ្នឹងផ្ទាល់ខ្លួនយើងទៅធ្វើស៊ីឈ្នួលគេក៏យើងទៅ។

ក៖ អូ៎!

ខ៖ ដល់ពេលយើងអស់របស់យើងទៅគេមានយើងទៅស៊ីឈ្នួលគេទៅចឹង។

ក៖ អូ៎ប៉ុន្តែចំការហ្នឹងនៅណាអ៊ុំនៅកោះមែន?

ខ៖ នៅអីនេះហោសនៅដីដុះយើងហោស!

ក៖ អូ៎នៅវត្តដីដុះ?

ខ៖ នៅដីដុះនេះដីដុះយើងអីទន្លេហ្នឹង!

ក៖ អូ៎ទីនេះហោស?

ខ៖ គៀនជ្រៃចា៎ប៉ុនអាឥឡូវវាដាច់អស់ហើយ!

ក៖ បាទអ៊ុំបាទ!

ខ៖ ទៅជាទន្លេអស់ហើយ!

ក៖ ចុះអ៊ុំគិតថាចឹងអ៊ុំធ្លាប់ធ្វអាជីវកម្មលក់ដូរអីអត់អ៊ុំ?

ខ៖ មានអីទេមានលក់អីតិចតួចអីកំប៉េកកំប៉ុកតិចតួចទូលទៅលក់ទៅស្រែអីចឹងទៅ។

ក៖ អូ៎!

ខ៖ ទៅដូរយកអង្ករយើងយកមកស៊ី។

ក៖ ពីមុនណេះអ៊ុំ?

ខ៖ ចា៎!

ក៖ ភាគច្រើនយើងលក់អីគេអ៊ុំពីមុន?

ខ៖ ខ្ញុំសព្វត្រូវទូលខ្ចៅៗទៅត្រូវយកប្រហុកទិញប្រហុកគេទៅដូរស្រូវស្រែយកមកទៅ។

ក៖ អូ៎!

ខ៖ ចឹង..!

ក៖ បាទអ៊ុំបាទចុះអ៊ុំគិតថាមាន់ទាជ្រូកគោក្របីអ៊ុំធ្លាប់ចិញ្ចឹមអត់អ៊ុំ?

ខ៖ ចា៎ចិញ្ចឹម។

ក៖ អូ៎អ៊ុំចិញ្ចឹមដែរហោស?

ខ៖ ចា៎!

ក៖ ចុះអើអ៊ុំចិញ្ចឹមជាលក្ខណៈកសិដ្ឋានរឺមួយក៏អ៊ុំគ្រាន់តែចិញ្ចឹមជាលក់ដូរតិចតួចរឺមួយគ្រាន់តែមួយហូបទេអ៊ុំ?

ខ៖ មួយហូបចា៎មួយហូប។

ក៖ អូ៎!

ខ ចិញ្ចឹមតិចតួចទៅបានទៅលក់ទៅគ្រាន់ដោះស្រាយ។

ក៖ បើអាចលក់បានលក់ខ្លះទៅ?

ខ៖ ចា៎!

ក៖ ទុកហូបខ្លះហាសណេះអ៊ុំ?

ខ៖ ចា៎!

ក៖ អូ៎បាទអ៊ុំចុះការងារអីគេខ្លះដែរអ៊ុំធ្លាប់ធ្វើតាំងពីក្មេងហាសអ៊ុំ?

ខ៖ ខ្ញុំហោស?

ក៖ បាទ!

ខ៖ ពីក្មេងមកខ្ញុំរែកដីទំនប់ជំនាន់អាពត។

ក៖ អូ៎!

ខ៖ ប៉ុណ្ណឹងគ្មានអីទៀតទេចប់ហើយ!

ក៖ អូ៎!

ខ៖ រែកដីជំនាន់អាពតដាក់ទំនប់។

ក៖ អាហ្នឹងគ្រាន់ៗពេលប៉ុលពតតើអ៊ុំហេស?

ខ៖ ចា៎!

ក៖ ប៉ុន្តែពីមុនប៉ុលពតទៀតហាសអ៊ុំធ្វើអីគេ?

ខ៖ ពីមុនប៉ុលពតខ្ញុំគ្មានធ្វើអីខ្ញុំធ្វើតែស្រែហ្នឹងដឹងក្ដីមកធ្វើស្រែធ្វើចំការហ្នឹងទៅ។

ក៖ រហូតទាល់ឥឡូវហ្នឹងទៅ..?

ខ៖ ចា៎!

ក៖ អ៊ុំនៅធ្វើទៅ?

ខ៖ ទាល់ឥឡូវហ្នឹងទៅ។

ក៖ ចឹងមានន័យថាអ៊ុំធ្វើ..?

ខ៖ ទាល់ឥឡូវឈប់ហើយចំការគ្មានទេគា្មនដីចំការមានតែប្រាំង។

ក៖ ធ្វើតែស្រែទេណេះ?

ខ៖ ចា៎ធ្វើតែស្រែ។

ក៖ ចឹងមានន័យថាអ៊ុំតាំងពីក្មេងរហូតមកដល់ឥឡូវអ៊ុំអត់មានផ្លាស់មុខរបរអីទេធ្វើតែស្រែចំការរហូត?

ខ៖ គ្មានទេគ្មានមុខអីទេនៅតែប៉ុណ្ណឹង!

ក៖ ចឹងហត់ហាសណេះអ៊ុំណេះ?

ខ៖ ចា៎ហត់ណាស់។

ក៖ អូ៎ចុះអ៊ុំគិតថា..?

ខ៖ រួចទូលហ្នឹងក្បាលទៀតហាសបានផលហើយទូលហ្នឹងក្បាលដាក់មកបោកជួលអានេះគេបោកទៀត។

ក៖ អូ៎យើងមែនអត់នេះទេ

ខ៖ អត់ជួលម៉ាស៊ីនគេបោកអោយគេដឹកវាពិបាកផ្លូវដឹក។

ក៖ អូ៎!

ខ៖ គេមិនទាន់ទុំយើងទុំមុនគេចឹងហើយនាំប្ដីប្រពន្ធហ្នឹងទៅរែកទៅរែកគាត់អ្នករែកខ្ញុំអ្នកទូល។

ក៖ អូ៎បាទអ៊ុំបាទ!

ខ៖ ​ស្រូវបីបួនដឹកហាសមិនណយទេណាស់។

ក៖ យើងដើរទាំងពីរនាក់ប្ដីប្រពន្ធយើងទៅ?

ខ៖ ចា៎!

ក៖ ចុះអើប៉ុន្តែយើងមានកូនចៅមានអីជួយយើងដែរតើហីអ៊ុំណេះ?

ខ៖ កូនចៅវាទៅអ៊ីនេះហឹ្នងទៅជួនកាលទៅតេហៅវាមកទៅហែងមកជួយបោកហីជួយឡើងដាក់ចំបើងទុកអោយគោស៊ីអីចឹងទៅហៅវាមកជួយអីចឹងទៅ ប៉ុនអាពេលយើងជញ្ចូនស្រូវហ្នឹងជួនកាលបើវាមកចំពេលវាទំនេរវាទាន់ទៅវាជួយទូលទៅ បើវាមិនមកមិនទាន់ទេតែពីរនាក់ប្ដីប្រពន្ធហ្នឹងរឹកហាស!

ក៖ អូ៎!

ខ៖ ចា៎!

ក៖ ចុះក្រៅពីហ្នឹងយើងធ្វើស្រែប៉ុន្មានហត្ថទៅអ៊ុំ?

ខ៖ ស្រែអត់ដល់មួយហត្ថទេកន្លះហត្ថ។

ក៖ អូ៎ប៉ុន្តែបានផលច្រើនដែរអ៊ុំហេស?

ខ៖ បានបួនដឹក។

ក៖ បួនដឹកអ៊ុំណេះ?
ខ៖ ចា៎!

ក៖ ប៉ុន្តែអាហ្នឹងយើងគ្រាន់ទុកហូបមួយឆ្នាំៗទេណេះអ៊ុំ?

ខ៖ ចា៎!

ក៖ យើងកុំអោយយើងពិបាកទិញអង្ករទិញអីគេ?

ខ៖ ចា៎!

ក៖ អូ៎បាទអ៊ុំស្រួលចុះអ៊ុំគិតថាតាំងពីក្មេងអ៊ុំគិតថាជីវិតរបស់អ៊ុំមានការផ្លាស់ប្ដូរអីខ្លះទៅអ៊ុំ?

ខ៖ ទេអត់មានផ្លាស់អីទៅណាទេ។

ក៖ នៅធ្វើស្រែដដែរណេះអ៊ុំណេះ?

ខ៖ ប៉ុណ្ណឹងចា៎ប៉ុណ្ណឹង!

ក៖ អូ៎បាទអ៊ុំបាទចុះអើទាល់ឥឡូវក៏អ៊ុំនៅជីវិតនៅប៉ុណ្ណឹងដែរ?

ខ៖ នៅតែប៉ុណ្ណឹង!

ក៖ ណោះប្រាប់ម៉ាហោសម៉ាសុំទឹកមួយទៅ?

ខ៖ អើ!

ក៖ ម៉ាក់ហេ៎ម៉ាក់អោយទឹកវាមួយដប់ទៅ។

ខ៖ ទៅទៅលឿនហាសទៅយកពីម៉ា។

ក៖ ទៅយកពីម៉ាហាសទៅចុះអ៊ុំគិតថាអើចឹងម្ហូបអីគេដែរអ៊ុំចូលចិត្តហូបអ៊ុំ?

ខ៖ ត្រីមានតែត្រីហើយសាច់មាន់សាច់អីហ្នឹង!

ក៖ អូ៎!

ខ៖ យូរៗទៅសាច់គោម្ដងទៅ។

ក៖ អូ៎បាទអ៊ុំ!

ខ៖ ចា៎!

ក៖ អើចុះអ៊ុំគិតថាល្បែងប្រជាប្រិយ៍អីដែរអ៊ុំចូលចិត្តលេងអ៊ុំលក្ខណៈដូច..?

ខ៖ អត់មានទេអត់មានលេងទេលេងល្បែងបៀរលេងល្បែងអីហ្នឹងអត់មានទេខ្ញុំមិនចេះលេងទេ។

ក៖ អត់ទេលក្ខណៈដូចអើបោះអង្គុញ ចោលឈូង លាក់កន្សែងអីហាស?

ខ៖​ អូ៎អាហ្នឹងខ្ញុំលេងដែរតិចតួចហ្នឹង!

ក៖ អូ៎!

ខ៖ ជាមួយគេជាមួយឯង!

ក៖ កាលនៅក្មេងណេះអ៊ុំ?

ខ៖ ចា៎!

ក៖ តែអ៊ុំចូលចិត្តលេងទេ?

ខ៖ មានអីចូលចិត្តតើ!

ក៖ លេងនៅតាមភូមិអីហាសណវអ៊ុំ?

ខ៖ ចា៎!

ក៖ ចុះ..?

ខ៖ រាំរែកអីហ្នឹងហោស!

ក៖ អូ៎អ៊ុំចូលចិត្តរាំដែរហេស?

ខ៖ ចា៎មានអី។

ក៖ ចុះច្រៀងអ៊ុំចូលចិត្តទេ?

ខ៖ ច្រៀងខ្ញុំមិនចេះទេ។

ក៖ អត់ចេះទេហោស?

ខ៖ តែរាំចា៎!

ក៖ រាំចូលចិត្ត?

ខ៖ ដាក់បាស់ដាក់អីចឹងទៅចេះរាំហ្នឹងគេហ្នឹងឯងទៅទាំងចាស់ទាំងក្មេងហ្នឹង!

ក៖ ប៉ុន្តែឥឡូវ?

ខ៖ ឥឡូវចាស់ហើយឈប់ហើយ!

ក៖ ឈប់ហើយណេះអ៊ុំ?

ខ៖​ ចា៎អស់សប្បាយហើយឈប់ហើយ!

ក៖ អូ៎បាទអ៊ុំបាទចុះអើទាក់ទងពីល្ខោនយីកេអាយ៉ៃវិញអ៊ុំចូលចិត្តអត់អ៊ុំ?

ខ៖ ខ្ញុំទៅមើល។

ក៖ អ៊ុំចូលចិត្តមើលហោស?

ខ៖ ចា៎តែវួកមើលហែងទល់ភ្លឺឡើងចាំចេញពីរោងល្ខោនមក។

ក៖ អូ៎!

ខ៖ ចូលចិត្តមើល។

ក៖ បាទអ៊ុំបាទចុះដូចជាធ៌មអីឥឡូវអ៊ុំកាន់អ៊ុំសុំសិល្បិ៍នៅ?

ខ៖ អត់ទាន់បានសុំអត់ទាន់សុំទេព្រោះនោពិបាកចៅអត់ទាន់ទៅសុំទេ។

ក៖ អូ៎ប៉ុន្តែពេលក្រោយយើងទៅសុំណេះ?

ខ៖ ចា៎!

ក៖ បាទអ៊ុំល្អចុះអ៊ុំមានបងប្អូនកូនចៅណាដែរពួកគាត់ចេះលេងឧបរកណ៍ភ្លេងអត់អ៊ុំ?

ខ៖ ខ្ញុំគ្មានទេ។

ក៖ អត់មានទេណេះអ៊ុំណេះ?

ខ៖ ចា៎!

ក៖ ដូចលក្ខណៈភ្លេងខ្មែរ ភ្លេងសៀម ភ្លេងពិនពាតអីអត់មានដែរណេះអ៊ុំ?

ខ៖ មាន..។

ក៖ ទាំងខាងប្ដីខាងអីហាស?

ខ៖ អត់មានទេមានខាងណោះផ្ទះតាអានហោស!

ក៖ អូ៎!

ខ៖ តាអានយាយហីហោស!

ក៖ អូ៎!

ខ៖ អាណុងគេលេងភ្លេងពិនពាត។

ក៖ អូ៎បាទអ៊ុំបាទ!

ខ៖ ចា៎!

ក៖ ក្រៅពីហ្នឹងកូនចៅអីគាត់អត់បង្រៀនទេ?

ខ៖ ចា៎!

ក៖ កូនខ្ញុំគ្មានទេគ្មានរៀនទេចុះអ៊ុំគិតថាផ្ទះរបស់អ៊ុំកាលអ៊ុំនៅជាមួយឪពុកម្ដាយកាលនៅក្មេងផ្ទះម៉េចអ៊ុំ?

ខ៖ ផ្ទះខ្ញុំផ្ទះតូច។

ក៖ អូ៎!

ខ៖ ប្រកស្បូវកាលជំនាន់ណុងគ្មានដែកគា្មនអីប្រកទេប្រកតែស្បូវ។

ក៖ ប៉ុន្តែពេលណុងនៅណាអ៊ុំ?

ខ៖ នៅរំចេកកាលដំបូងហោស!

ក៖ អូ៎រំចេកហោស?

ខ៖ ដល់ពេលគេជំលាសចេញពីរំចេកមកខ្ញុំមកនៅអ៊ីគៀនជ្រៃហ្នឹងនៅអ៊ីក្បាលស្ពាន។

ក៖ ហ្នឹងពេលដាច់ប៉ុលពតណេះ?

ខ៖ ចា៎!

ក៖ អាបាទអ៊ុំ!

ខ៖ ដាច់អាពតហ្នឹងខ្ញុំមកនៅត្រឹមដាច់អាពតហ្នឹងមកនៅហ្នឹងម៉ង។

ក៖ ចុះនៅពេលដែរអ៊ុំមានក្រុមគ្រួសារមានប្ដីមានអីផ្ទះអ៊ុំម៉េចទៅ?

ខ៖ ផ្ទះខ្ញុំតូចដែរប៉ុន្តែឥឡូវខ្ញុំធ្វើរៀងត្រើសតិចហើយ!

ក៖ ដូចចឹងណេះអ៊ុំណេះ?

ខ៖ ចា៎!

ក៖ អូ៎ល្អប៉ុន្តែនរណាគេអ្នកសាងផ្ទះជួសជុលផ្ទះហ្នឹងអ៊ុំ?

ខ៖ កូនតិចទៅយើងតិចទៅ។

ក៖ អូ៎!

ខ៖ ចា៎!

ក៖ ប៉ុន្តែមានកូនចៅរឺមួយក៏ប្ដីរបស់អ៊ុំចេះធ្វើផ្ទះអត់?

ខ៖ អត់ចេះទេ។

ក៖ ជួលគេហាសណេះអ៊ុំ?

ខ៖ ចា៎ផ្ទះជួលគេ។

ក៖ អូ៎បាទអ៊ុំបាទចុះអ៊ុំអាចប្រាប់អើពីលក្ខណៈថាអ៊ុំមានឪពុកម្ដាយធ្លាប់បង្រៀនពីជំនាញអីទៅអ៊ុំទេលក្ខណៈដូចវេញវល្លិ៍កូរស្ករ ធ្វើផ្ដៅធ្វើកន្ទេល រឺមួយក៏ត្បាញក្រម៉ាអី?

ខ៖ អត់មានទេ។

ក៖ អ៊ុំអត់ចេះទេណេះអ៊ុំណេះ?

ខ៖ ចា៎អត់ចេះទេ។

ក៖ ចឹងឪពុកម្ដាយអ៊ុំ..?

ខ៖ អត់ចេះទេ។

ក៖ ថ្លាប់បង្រៀនពីជំនាញអីទៅអ៊ុំអត់ដូចធ្វើស្រែអី?

ខ៖ ខ្ញុំធ្វើតែស្រែហ្នឹងដឹងតែដឹងក្ដីមកធ្វើគាត់ធ្វើស្រែធ្វើអីហ្នឹង!

ក៖ ធ្វើជាមួយគាត់ចឹងទៅ?

ខ៖ ចា៎!

ក៖​ អូ៎បាទអ៊ុំ!

ខ៖ ធ្វើចឹងទៅ។

ក៖ ចុះអុំអាចប្រាប់ពីការលំបាករបស់អ៊ុំពីមួយជំនាន់ទៅមួយជំនាន់បានទេអ៊ុំ អ៊ុំកើតទាន់ជំនាន់លុនណុលមែនទេអ៊ុំ?

ខ៖ ចា៎!

ក៖ ប៉ុន្តែ..?

ខ៖ ទាន់ស្រពិចស្រពិលៗហ្នឹង!

ក៖ អូ៎នៅតូចណេះ?

ខ៖ ខ្ញុំរត់ចា៎ខ្ញុំរត់ចូលរណ្ដៅរត់ចូលអីប្រប្រីកប្រប្រភាកប្រវេកប្រវ៉ាកហាសណាស់។

ក៖ អូ៎!

ខ៖ ដេកមិនលក់ទេ។

ក៖ ហើយ..?

ខ៖ យន្តហោះទំលាក់ភ្លើង។

ក៖ ហ្នឹងកាលជំនាន់លុនណុលណេះអ៊ុំ?

ខ៖ ចា៎ម៉ែខ្ញុំងាប់ហ្នឹងជំនាន់លុនណុលហ្នឹង!

ក៖ អូ៎កើតអីអ៊ុំ?

ខ៖ កាលណុងមិនគេថាមេហាសិបខ្នងគេធ្វើប្រធានហាស!

ក៖ បាទអ៊ុំ!

ខ៖ បើយើងហ្នឹងគេថាប្រធានភូមិ។

ក៖ បាទ!

ខ៖ មួយជំនាន់ណុងគេថាមេហាសិបខ្នងគេរួចទៅដល់ពេលខាងនៅអ៊ីណោះគេថាយាគកុង។

ក៖ អូ៎បាទអ៊ុំ!

ខ៖ ចា៎មកខាងយើងណេះយើងណេះយើងទាហ៊ាន។

ក៖ អូ៎បាទអ៊ុំបាទ!

ខ៖ ដល់ពេលមកជំនាន់មកឥឡូវនេះបើយើងហៅថាឥឡូវនេះយើងថាអាពត។

ក៖ អូ៎!

ខ៖ ចា៎មួយជំនាន់សារមួយជំនាន់លុនណុលហ្នឹងគេហៅយាគកុង។

ក៖ អូ៎ចឹងហៅផ្សេងៗគា្ន?

ខ៖ ចា៎!

ក៖ ប៉ុន្តែអើលក្ខណៈថាអាពតហើយហ្នឹងយាគលុនណុលផ្សេងគា្នរឺមួយក៏តែមួយទេ?

ខ៖ លុនណុលដឹងម៉េចទេហ្នឹងខ្ញុំអត់យល់ដែរហ្នឹង!

ក៖ អ៊ុំដែរឃើញពួកគាត់អត់ដែរឃើញលុនណុលពួកលុនណុល?

ខ៖ លុនណុលខ្ញុំមិនដឹងដែរឃើញផងប៉ុនលឺតែគេហៅដល់តែគេចូលមកគេចាប់មិនអោយយើងដឹងផងគេមកចាប់ក្រមុំកើតចាប់អីយកទៅបាត់អស់ទៅ។

ក៖ អូ៎ដោយសារពួកទាហ៊ានៗ?

ខ៖ ចា៎ហ្នឹងហើយសុទ្ធតែគេចឹងរួចទៅដល់ពេលទាហ៊ានលុនណុលគេមិនដើរអាវង់ប៉ុស្ដិ៍។

ក៖ បាទអ៊ុំ!

ខ៖ គេដើរអាវង់ប៉ុស្ដិ៍គេដើរដោះមីនដោះអីគេដើរដាក់មីនគេដើរដោះមីនគេ។

ក៖ អូ៎បាទអ៊ុំ!

ខ៖ ចា៎!

ក៖ ប៉ុន្តែពេលជំនាន់ណុងមានគ្រាប់ផ្លោង?

ខ៖ ចា៎មានគ្រាប់ផ្លោង។

ក៖ រួចចុះពេលណុងយើងនៅណាអ៊ុំ?

ខ៖ ខ្ញុំគ្រាប់ផ្លោង..។

ក៖ នៅរំចេកហ្នឹង?

ខ៖ ខ្ញុំនៅរំចេកនេះ។

ក៖​ អូ៎ប៉ុន្តែ..?

ខ៖ រត់ដល់ពេលមកនៅអ៊ីគៀនជ្រៃនេះក៏នៅគ្រាប់ផ្លោងដែរ។

ក៖ អូ៎!

ខ៖ នៅៗឡើយទេ។

ក៖ ប៉ុន្តែគ្រាន់ថាកាលលុនណុលណុងដូចជាអ៊ុំមានជាជីកត្រង់សេជីកអីដើម្បីរត់ពួនណេះអ៊ុំណេះ?

ខ៖ ជីកៗចា៎ក្រោមផ្ទះគេធ្វើគេចាក់ដីដាក់ទំនប់ទប់វាដាក់នៅក្រោមផ្ទះណុងផ្សេងទៅ។

ក៖ អូ៎!

ខ៖ ជីកលុងដីនោះក្រោមនោះផ្សឹងទៅ។

ក៖ អូ៎បាទអ៊ុំ!

ខ៖ ចា៎!

ក៖​ ចឹងយើងអត់មានជីកក្រោមផ្ទះណាហីអ៊ុំជីកកន្លែងផ្សេងតើហី?

ខ៖ ចា៎ជីកកៀនផ្ទះទៅ។

ក៖ ដោយសារខ្លាចវាទំលាក់ត្រូវផ្ទះមកខ្ទេច?

ខ៖ ចា៎ប៉ុន្តែដល់ទៅពេលអាពេលយើងសំរាប់យើងគ្រាន់ជ្រកបណ្ដុះអាសន្នអីចឹងយើងធ្វើត្រង់សេអីមួយនៅក្រោមផ្ទះហ្នឹង!

ក៖ អូ៎!

ខ៖ ចា៎អាហ្នឹងគ្រាន់យើងសំរាប់ដូចថាមានគេបាញ់អីចឹងហាស!

ក៖ បាទអ៊ុំបាទ!

ខ៖ គេវ៉ៃគា្នបាញ់អីចឹងយើងរត់ចូលអាហ្នឹងសិនទៅ។

ក៖ អូ៎!

ខ៖ ការពាររត់ចូលអាត្រង់សេក្រោមផកទញហ្នឹងសិនទៅ។

ក៖ ប៉ុន្តែអត់ដែរមានគេវ៉ៃអីត្រូវរឺមួយក៏ដាក់បន្តក់អីគ្រាប់អីត្រូវផ្ទះយើងណាហីអ៊ុំ?

ខ៖ អត់ទេបើអាណុងមានតែទំលាក់គ្រាប់បែកខ្ញុំរត់ចូលរណ្ដៅណុងឆេះផ្ទះឆេះអីផ្ទះប៉ុនៗហ្នឹងអីឆេះខ្ទេចហោស!

ក៖ ផ្ទះយើងហោស?

ខ៖ ចា៎ឆ្លងមកដល់ផ្ទះយើងទៀតផ្ទះយើងម៉ាល្មមទេប៉ុនផ្ទះគេក្បឿងឆេះផ្ទុះផូងផាំងៗមកឆេះផ្ទះយើងទៀត។

ក៖ ចឹងខ្ទេចផ្ទះច្រើនមួយជំនាន់ណុងអ៊ុំណេះ?

ខ៖ ចា៎មួយជំនាន់ណុងឆេះច្រើនហាស!

ក៖ រួចចុះអើចឹងយើងរកស៊ីអីទៅអ៊ុំជំនាន់ណុង?

ខ៖ អត់មានរកស៊ីអីទេនៅតែក្នុងនេះណុងកិនស្រូវបុកស្រូវក្រោមផ្ទះហ្នឹងដាំបាយដាំអីស៊ីនៅតែគេចតែគ្រាប់គ្មានទៅរកអីទេជំនាន់ណុង។

ក៖ អូ៎!

ខ៖ ធ្វើតែស្រែធ្វើតែប្រាំងអីរួចចប់គា្ននៅចាំតែបុកស៊ីៗក្រោមផ្ទះ។

ក៖ ខ្លាចណេះអ៊ុំណេះ?

ខ៖ ចេញវាលវាមិនរួច។

ក៖ អូ៎ប៉ុន្តែជំនាន់ណុងគេមានចាប់ក្មេងចាប់ចាប់អីយកទោធ្វើទាហ៊ានធ្វើអីអត់អ៊ុំ?

ខ៖ ជំនាន់ណុងហេ៎អត់មានទេខ្ញុំអត់ដឹងដែរ។

ក៖​អូ៎!

ខ៖ មកបើល្បាកជំនាន់អាពតអីអាហ្នឹងគេចាប់មែនចាប់ធ្វើម៉ងមកយើងដាច់អាពតមកឥឡូវហ្នឹងក៏គេចាប់ដេញប្រផាតប្រផីងដែរ។

ក៖ អូ៎បាទអ៊ុំ!

ខ៖ ហ្នឹងហើយម៉ាដាច់យើងហ្នឹងមក។

ក៖ ប៉ុន្តែអើ..?

ខ៖ រត់ប្រផាត់ប្រផីង។

ក៖ អ៊ុំគិតថានៅពេលដែរដាច់លុនណុលពេលហ្នឹងយើងអើនៅវ័យប៉ុណ្ណាហើយអ៊ុំ?

ខ៖ ដាច់លុនណុលខ្ញុំអាយុដប់បីដប់បួនដប់ប្រាំហើយ!

ក៖ ប៉ុន្តែចូលប៉ុលពតហើយណេះអ៊ុំណេះ?

ខ៖ ចូលអាពតប៉ុលពតខ្ញុំអាយុជិតម៉្ភៃ។

ក៖ អូ៎ប៉ុន្តែចឹងយើងនៅក្នុងកងនារីណេះអ៊ុំណេះ?

ខ៖ ចា៎កងចល័ត។

ក៖ ប៉ុន្តែដូចជាគេកៀយើងដូចជាជំលាសយើងទៅណាអ៊ុំ?

ខ៖ ណោះទៅគគរ។

ក៖ គគរ?

ខ៖ ចា៎ម៉ែឪខ្ញុំគេជំលាសយកទៅគគរ។

ក៖ ទៅអាខាងកោះកុកហ្នឹងមែនអ៊ុំ?

ខ៖ ចា៎គគរកោះកុកហ្នឹង!

ក៖ អូ៎ចុះអើយើងទៅជាគ្រួសាររឺមួយគេជំលាសយើងទៅម្នាក់ឯង?

ខ៖ ទៅទាំងគ្រួសាររួចទៅប៉ុនខ្ញុំខ្ញុំនៅអ៊ីចល័តហោសម៉ែឪខ្ញុំទៅនៅគគរមុន។

ក៖ អូ៎ប៉ុន្តែពិបាកអត់អ៊ុំ?

ខ៖ ចា៎ពិបាកដែរណុងហាសមិនស្រណុកទេស៊ីបាយវាលរបបចែកគា្នម្នាក់មួយចានៗ។

ក៖ អូ៎ប៉ុន្តែគេអោយអ៊ុំធ្វើអីគេទៅ?

ខ៖ ខ្ញុំរែកដី។

ក៖ រែកដីណេះអ៊ុំ?

ខ៖ លើកទំនប់ចា៎!

ក៖ អូ៎បាទអ៊ុំចុះអើជាទូទៅយើងកងចល័តនារីចឹងគេអោយយើងរែកមួយថ្ងៃប៉ុន្មានបង្គីរឺមួយអោយធ្វើប៉ុន្មានទៅ?

ខ៖ ក្នុងម្នាក់មួយកិប។

ក៖ មួយកិបអ៊ុំ?

ខ៖ ចា៎មួយថ្ងៃ។

ក៖ បើយើងធ្វើអត់ហយធ្វើម៉េចទៅ?

ខ៖ ធ្វើមិនហើយក៏យើងប្រឹងច្រះលិចច្រះកើតបង្រ្កប់ទៅខ្វះតិចតួចអីដាក់បង្រ្កប់តែម៉ងទៅអោយគ្រប់មួយកិបម៉ងទៅ។

ក៖ បាទប៉ុន្តែមួយកិបមួយថ្ងៃយើងធ្វើទាន់ហាសណេះអ៊ុំណេះ?

ខ៖ មួយថ្ងៃធ្វើទាន់ហើយទាន់មិនទាន់ក៏ឆ្លៀតយប់ទៀតហោសល្ងាចយប់។

ក៖ អូ៎!

ខ៖ ខែភ្លឺរែក។

ក៖ ធ្វើម៉េចអោយទាន់..?

ខ៖ ចា៎!

ក៖ កម្មវិធីគេទៅ។

ខ៖ ហ្នឹងហើយអោយទាន់កម្មវិធីគេហើយយើងតាមតែអ្នកគេប្រើយើងទេយើងចេះតែទៅទៅ។

ក៖ អូ៎ប៉ុន្តែយើងអើម្ហូបអាហារអីម៉េចទៅអ៊ុំ?

ខ៖ ម្ហូបអាហារគេចែកទៅរបបសំលមួយកូនចានប៉ុណ្ណឹងទៅ។

ក៖ ចុះបាយ?

ខ៖ បាយមួយស្មុកទៅ។

ក៖ អូ៎យើងហូបឆ្អែតអត់អ៊ុំ?

ខ៖ ឆ្អែតមិនឆ្អែតក៏ប៉ុណ្ណឹងដែរ។

ក៖ ប៉ុន្តែ..?

ខ៖ ហូបទៅ។

ក៖ យើងមានទៅលួចជីកក្ដួចជីកដំឡូងអីដែរតើហី?

ខ៖ អត់ទេអត់មានពេលទៅជីកទេទាល់តែចូលនៅខាងវ័យកណ្ដាលអាហ្នឹងវ័យកណ្ដាលមានបានឆ្លៀតជីកក្ដួចម៉ា..។

ក៖ អូ៎!

ខ៖ ប៉ុន្តែគេមិនអោយទេវ៉ៃចោល។

ក៖ ម៉េចចឹងអ៊ុំ?

ខ៖ គេមិនអោយយើងជីកទេយើងសុនតួស្អីយើងរស់អីតែឯងគេស៊ីម៉េចយើងស៊ីចឹងទៅយើងស៊ីអត់ស៊ីឃ្លានទៅដល់ទៅពេលយើងទៅជីកយកមកធ្វើយើងស៊ីទៅឆ្អែតតែយើងគេចាប់យើងយកទៅវ៉ៃចោល។

ក៖ អូ៎ប៉ុន្តែអាហ្នឹងយើងមានលួចយើងអីដែរតើអ៊ុំណេះ?

ខ៖ លួចចាំមើលខ្ញុំនិយាយខ្ញុំមនុស្សស្រីខ្ញុំទោះតែអត់ប៉ុណ្ណាក៏ខ្ញុំមិនទៅលួចគេដែរ បើសិនជាយើងប្រុសគ្នាកំលាំងខ្លាំងស៊ីមិនឆ្អែតហេវឃ្លានទៅយកបាយក្ដាំងគេស៊ីគេវ៉ៃរយែកក្បាលទៀតហោស!

ក៖ អូ៎!

ខ៖ អោយស្រែកអាក្រោះ។

ក៖ មានអ៊ុំហោស?

ខ៖ ចា៎ថាបងប្អូនអើយកុំយកតំរាប់តាមខ្ញុំ។

ក៖ អូ៎ប៉ុន្តែមានគេលួចជីកដំឡូងជីកក្ដួចរឺមួយក៏លួចបាយក្ដាំងចឹងធ្លាប់មានគេយកទៅវ៉ៃចោលអីអត់?

ខ៖ យកទៅវ៉ៃនាំគា្នទៅវ៉ៃចោលអស់ហើយដើរស្រែអាក្រោះកុំអើយបងប្អូនធ្វើតំរាប់តាមហើយយកទៅវ៉ៃចោលអត់ទុកទេ។

ក៖ អូ៎!

ខ៖ តែទុកទៅខ្លាចយើងហ្នឹងធ្វើតំរាប់តាម។

ក៖ ខ្លាចយើងធ្វើតំរាប់តាមទៀតហោស?

ខ៖ ហ្នឹងហើយ!

ក៖ ប៉ុន្តែក្រុមគ្រួសារអ៊ុំអត់អីទេ?

ខ៖ អត់។

ក៖ ចុះបើយើងហូបអត់គ្រប់គ្រាន់ចឹងការងារធ្វើម៉េចទៅអ៊ុំធ្វើតាមធម្មតាចេះតែប្រឹងទៅនៅតែមានកំលាំងធ្វើចឹងទៅ?

ខ៖ ចា៎ចេះតែធ្វើទៅ។

ក៖ អូ៎!

ខ៖ បើយើងមិនធ្វើខ្លាចគេយកវ៉ៃចោល។

ក៖ បាទអ៊ុំបាទ!

ខ៖ យើងធ្វើទៅគ្រប់មិនគ្រប់ច្រះអាចាស់ខ្លះមកបង្រ្កប់ទៅវាស់បង្រ្កប់ទៅ។

ក៖ អូ៎!

ខ៖ យើងជីកអាសារមុននេះដូចថាថ្ងៃហ្នឹងយើងជីក។

ក៖ បាទអ៊ុំ!

ខ៖ អើយើងស្អែកឡើងយើងមានគេចូលវាស់ទៀតយើងច្រះអាចាស់ហ្នឹងខ្លះទៅថ្មីៗទៅចេះតែកៀរថ្មីៗទៅទៀតទៅវាស់អាហ្នឹងបង្រ្កប់ទៅបានមួយកិបទៅ។

ក៖ គេអត់ថាអីទេ?

ខ៖ គេមានថាអីទេ។

ក៖ គេអត់ដឹងទេណេះអ៊ុំ?

ខ៖ ចា៎គេអត់ដឹង។

ក៖ ចឹងមែន..?

ខ៖ យើងចេះធ្វើតំរិះចឹងខ្លះទៅ។

ក៖ មែនតែយើងណាហីអ៊ុំគេចឹងដែរ?

ខ៖ ចា៎គេចឹងដែរធ្វើទាំងចឹងដែរ។

ក៖ អូ៎!

ខ៖ ព្រោះគ្មានពីណារែករួចទេស៊ីបាយប៉ុណ្ណឹងរែករួច។

ក៖ រួចទៅមួយកិបច្រើន?

ខ៖ ដល់ទៅពេលឥឡូវចា៎ដល់ពេលឥឡូវហ្នឹងហាសអោយរែកតែកន្លះកិបរែកមិនរួចផង។

ក៖ បាទ!

ខ៖ ស៊ីគ្រប់គ្រាន់ផងបើអោយទៅរែកវិញរែកមិនរួចទេ។

ក៖ បាទអ៊ុំបាទរួចចុះអើយើងជីកដីដើម្បីធ្វើអីគេអ៊ុំរែកដីទៅធ្វើអីគេលើកទំនប់មែន?

ខ៖ រែកដីដាក់ទំនប់ចា៎ដាក់ទំនប់ខ្ពស់ហាសទំនប់ណុង។

ក៖ ទប់ធ្វើអីអ៊ុំ?

ខ៖ ហីថាទប់ធ្វើស្រែធ្វើប្រាំងគេ។

ក៖ អូ៎ទប់ទឹកហោស?

ខ៖ ចា៎ទប់ទឹក។

ក៖ រួចចុះអើកន្លែងអ៊ុំធ្វើការមនុស្សរឺមួយក៏ម៉េច?

ខ៖ មនុស្សច្រើនហាស!

ក៖ ប៉ុន្តែសុទ្ធតែអ្នកចេញពីស្រុកយើងទៅណេះអ៊ុំណេះ?

ខ៖ ចា៎ខាងសង្កាត់គៀនជ្រៃសង្កាត់រំចេកហ្នឹង!

ក៖ អូ៎បាទអ៊ុំ!

ខ៖ សង្កាត់រអាងហ្នឹងទៅទូទៅអោយតែពីណាៗមកទៅរួមគា្នណុងទាំងអស់គា្នណុង។

ក៖ អូ៎បាទអ៊ុំ!

ខ៖ ទៅមូលទំនប់ណុងទំនប់កែប្រែប៉ុន្តែខ្ញុំបានទៅនេះទេនេះអាទំនប់នេះអត់បានទៅទេត្រួយចេកនេះ។

ក៖ ម៉េចចឹងអ៊ុំ?

ខ៖ ខ្ញុំនៅកាលណុងខ្ញុំនៅរៀងស្ទើរគេអត់ទាន់យកទេ។

ក៖ អូ៎!

ខ៖ ខ្ញុំគេអោយមើលកុមារអោយមើលក្មេងដល់ពេលអាយុរៀងវ័យចាស់ចំណាស់តិចបានគេអោយយើងទៅរែកដីហ្នឹងដែរ គេមិនចេះតែប្រើយើងទេគេអោយយើងរៀនប៉ុន្តែយើងរៀនមិនចេះ។

ក៖ អូ៎បាទអ៊ុំ!

ខ៖ ហ្នឹងហើយ!

ក៖ ចុះអ៊ុំគិតថានៅពេលដែរយើងឈឺយើងធ្វើម៉េចទៅអ៊ុំ?

ខ៖ ឈឺ..។

ក៖ គេមានថ្នាំគេ?

ខ៖ ឈឺថ្នាំបើកថ្នាំមានថ្នាំគេ។

ក៖ ថ្នាំអីគេអ៊ុំ?

ខ៖ ថ្នាំពេទ្យយើងហ្នឹងលេបទៅថ្នាំត្រជាក់ថ្នាំអីទៅបើយើងគ្រុនរងាអីចឹងទៅគេអោយថ្នាំក្រនិនអីយកមកលេបមក។

ក៖ អូ៎គេមិនមែនលក្ខណៈថ្នាំខ្មៅៗអាចម៍ទន្សាយណេះអ៊ុំណេះ?
ខ៖ ចា៎អាអាចម៍ទន្សាយណុងក៏មានដែរ។

ក៖ មានលាយមកដែរហោស?

ខ៖ ចា៎!

ក៖ រួចចុះបើគេព្យួរសារ៉ូមគេព្យួរបែបម៉េចអ៊ុំ?

ខ៖ អត់អត់ដឹងអត់ដែរមានអត់ដែរឃើញ។

ក៖ អត់ដែរឃើញទេណេះអ៊ុំ?

ខ៖ អត់ដែរឃើញគេព្យួរចា៎ជំនាន់ណុងកាលអាពតណុងគ្មានទេ។

ក៖ ប៉ុន្តែមានគេអ្នកឈឺស្លាប់អីដែរមាន?

ខ៖ មានស្លាប់តែអាសន្នរោគមករាគងាប់រឿងជាមិនជាងាប់ហើយ!

ក អាសន្នរោគបែបម៉េចអ៊ុំ?

ខ៖ រាគអាចម៍។

ក៖ ប៉ុន្តែចង់និយាយ..?

ខ៖ ចុកក្អួត។

ក៖ ឆ្លងពីនរណាគេទៅមក?

ខ៖ ទេអាហ្នឹងដឹងឆ្លងម៉េចទេស្រាប់តែវាកើតខ្លួនមកវាកើតមកទៅជាចឹងម៉ង។

ក៖ ទាំងអស់គា្នចឹងទៅ?

ខ៖ ចា៎ក្អួតរាគចឹងទៅដាក់មិនសារ៉ូមជាមិនជាទេហីទៅ រួចទៅខ្ញុំម៉ែចុងខ្ញុំមួយងាប់ដោយសារជំនាន់អាពតណុងប៉ុនគាត់កូនខ្ចី។

ក៖ អូ៎បាទអ៊ុំបាទ!

ខ៖ គេកូនខ្ចីដឹងជាទាស់បើសិនជាឥឡូវហ្នឹងយើងថាថ្លើមយើងថាអីហាសណាស់។

ក៖ បាទអ៊ុំ!

ខ៖ ប៉ុនជំនាន់អាពតគេថាយើងហ្នឹងទាស់ទឹកនោមហ្នឹងវាឡើងលឿងភ្នែកហ្នឹងឡើងលឿង។

ក៖ អូ៎បាទអ៊ុំបាទ!

ខ៖ លឿងទៅយូរៗទៅវង្វេងវង្វាន់ងាប់។

ក៖ ចុះបើយើងឈឺអាសន្នរោគគ្រប់គា្នចឹងយើងអត់បានធ្វើការទេអ៊ុំ?

ខ៖ ចា៎គាត់អត់បានធ្វើអីទេ។

ក៖ អូ៎!

ខ៖ គេអោយដេកមើលទៅមើលខ្លួនមិនជាទៀតទាល់តែងាប់ទៀត។

ក៖ អូ៎ប៉ុន្តែអ៊ុំអត់អីដែរ?

ខ៖ ខ្ញុំអត់អីខ្ញុំចេះអត់អីដែរ។

ក៖ រួចចុះ..?

ខ៖ គ្រុនតិចតួចៗទៅលេបថ្នាំទៅបាត់ទៅ។

ក៖ បាទអ៊ុំរួចចុះពីទាក់ទងពីប្អូនៗអ៊ុំទៅណាខ្លះទៅអ៊ុំ?

ខ៖ ប្អូនខ្ញុំអាខ្លះទៅទៅបាននៅអ៊ីចំការលើហ្នឹង!

ក៖ បាទអ៊ុំ!

ខ៖ អាហ្នឹងវាទៅខាងកុមារ។

ក៖ អូ៎!

ខ៖ អើដល់ពេលកុមារទៅផុតពីកុមារទៅវាទៅខាងកងចល័ត។

ក៖ អូ៎បាទអ៊ុំ!

ខ៖ អាគេធ្វើកងពិសេសគេខាងកាន់គ្រឿងកាន់អីចឹងទៅធ្វើទ័ពទៅ។

ក៖ បាទអ៊ុំបាទ!

ខ៖ យកយើងចាប់យើងទៅធ្វើទ័ពធ្វើអីចឹងទៅរួចទៅដល់ពេលរួចទៅចេះរត់ដាច់អាពតហ្នឹងរត់ទៅជួបជាមួយនេះមីបងមួយនៅអំពិលទៅជួបគា្ននាំគា្នមកហ្នឹងមក។

ក៖ អូ៎បាទអ៊ុំប៉ុន្តែពួកគាត់ចល័តផ្សេងៗគា្នទាំងអស់ហាសណេះអ៊ុំ?

ខ៖ ចា៎សុទ្ធតែចល័តផ្សេងៗពីគា្ន។

ក៖ ប៉ុន្តែប្អូនរបស់អ៊ុំកើតទាន់ទាំងអស់មែន?

ខ៖ ចា៎កើតទាន់អាស្រុកគេចឹង។

ក៖ ទាន់ប៉ុលពតហោស?

ខ៖ ចា៎!

ក៖ ប៉ុន្តែគ្រាន់ថាពួកគាត់អ្នកខ្លះនៅតូចៗ?

ខ៖ ចា៎ដូចនៅតូចបើអាពៅមួយនៅនោះអាហ្នឹងបានតែទាន់ហើយប៉ុន្តែវានៅកុមារតូច។

ក៖ ចឹងគេអត់ប្រើគាត់ធ្វើអីទេ?

ខ៖ អត់ប្រើធ្វើអីទេ។

ក៖ អោយនៅជុំម្ដាយ?

ខ៖ ឥឡូវគេអោយបាយស៊ីចា៎គេអោយនៅបាយរបបស៊ីមួយថ្ងៃបីមួយថ្ងៃហ្នឹងគេអោយស៊ីបីពេល។

ក៖ អូ៎បាទអ៊ុំ!

ខ៖ ព្រលឹមឡើងចឹងគេអោយមួយពេលថ្ងៃត្រង់ចឹងអាពេលល្ងាចមួយពេលទៀត។

ក៖ អូ៎បាទអ៊ុំបាទ!

ខ៖ ចា៎!

ក៖ ប៉ុន្តែទីពីរទៅបីអីទៅណាអ៊ុំទីបួនអី?

ខ៖ ទីបួនវាទៅខាងទីបួនវានៅក្នុងចល័តដែរប៉ុន្តែវានៅជាមួយម្ដាយមីងខ្ញុំ។

ក៖ អូ៎បាទអ៊ុំ!

ខ៖ អោយនៅបំរើម្ដាយមីងទៅនៅជាមួយម្ដាយមីងខ្ញុំគាត់អត់មានកូនហាស!

ក៖ បាទអ៊ុំបាទ!

ខ៖ មុនអត់មានកូនគាត់សុំកូនខ្ញុំមីស្រីដែរខ្ញុំថាគ្រោះថ្នាក់ចរាចរណ៍ហ្នឹងហាស!

ក៖ បាទអ៊ុំ!

ខ៖ ហ្នឹងហើយទៅនៅជាមួយណុងទៅអោយនៅបំរើគាត់ណុងទៅ ទៅបានវាមានប្ដីអ៊ីណុងទៅ។

ក៖ អូ៎!

ខ៖ គ្នាគ្មានបានធ្វើអីទេនៅអាណុងគ្មានបានចល័តអីទេនៅកុមារនៅផ្ទះទេ។

ក៖ បាទអ៊ុំបាទចុះអើទីពីរទីបីគាត់ជំលាសទៅណាទៅអ៊ុំ?

ខ៖ ទីពីរទីបីទៅខាងជាមួយខ្ញុំអីហ្នឹងទៅខាងចល័ត។

ក៖ អូ៎ទៅធ្វើការខាងចល័ត?

ខ៖ ចា៎!

ក៖ ប៉ុន្តែគ្រាន់ថាអត់ធ្វើការជាមួយគា្នទេ

ខ៖ អត់ធ្វើជាមួយគា្នទេអាប្រុសមួយនេះគេទៅខាងកងពិសេសគេណុងទៅ។

ក៖ បាទអ៊ុំបាទ!

ខ៖ រួចទៅមីស្រីមួយទៀតបងគេនេះវាទៅខាងចំការកាបាសកៅស៊ូ ទៅខាងចំការកៅស៊ូចំការកាបាសហោស។

ក៖ បាទអ៊ុំ!

ខ៖ ចំការលើ។

ក៖ អូ៎!

ខ៖ រួចចុះនៅខាងលើកដីខាងគគរហ្នឹងទៀតទៅ។

ក៖ បាទអ៊ុំបាទ!

ខ៖ ខ្ញុំអាលែងអាដំឡូងស្អីអាដំឡូងមីងហោស!

ក៖ បាទអ៊ុំ!

ខ៖ អាដំឡូងមីណុងស៊ីទៅវាពុលត្រូវតែទៅទាំងអស់គា្នទេកុំអីទៅជាមួយគា្នហើយប៉ុន្តែខ្ញុំហូបអាដំឡូងមីហ្នឹងទៅវាពុល។

ក៖ បាទអ៊ុំបាទ!

ខ៖ គេស៊ីមិនពុលខ្ញុំពុល។

ក៖ ម៉េចចឹងអ៊ុំ?

ខ៖ ពុលក្អួតពេញប្រម៉ាតថ្លាន់អស់ហើយ!

ក៖ យើងធ្វើខុសទំនង់មែន?

ខ៖ អត់ទេមិនដឹងម៉េចដំឡូងហ្នឹងត្រូវតែពុលចឹងដំឡូងមី។

ក៖ តែគេហូបអត់អី?

ខ៖ គេហូបអត់អីដល់ពេលចឹងទៅខ្ញុំមិនបានទៅនៅហ្នឹងទៅប្អូនខ្ញុំទៅចំការកាបាស់ហ្នឹងទៅ។

ក៖ អូ៎ប៉ុន្តែការងារពួកគាត់ពិបាកៗដែរណេះអ៊ុំ?

ខ៖ ចា៎ពិបាកដែរមិនស្រណុកទេ។

ក៖ អូ៎បាទអ៊ុំ!

ខ៖ ចា៎!

ក៖ ចុះអើអ៊ុំគិតថាអ៊ុំនៅជំនាន់ប៉ុលពតហ្នឹងអ៊ុំធ្វើគេជំលាសយើងទៅប៉ុន្មានកន្លែងទៅអ៊ុំ?

ខ៖ ទីពីរកន្លែងម្នាក់ពីរកន្លែង។

ក៖ អូ៎នៅរំចេកហ្នឹងមួយហើយហ្នឹងនៅអើ..?

ខ៖ រំចេកហ្នឹងអាណុងយើងរស់នៅកើតធម្មជាតិយើងកើតនៅណុងម៉ង។

ក៖ អូ៎!

ខ៖ រួចទៅយើងចេញពីណុងមកហើយនៅគៀនជ្រៃ។

ក៖ ចុះកន្លែងណាដែរយើងធ្វើហើយពិបាកជាងគេ?

ខ៖ អូ៎ពិបេកជាងគេមានតែដីរែកដីហ្នឹងពិបាក។

ក៖ នៅណាអ៊ុំ?

ខ៖ នៅអ៊ីខាងភូមិអីទេ។

ក៖ ចំការលើ?

ខ៖ អត់ទេអ៊ីទៅខាងផ្លូវទៅភ្នំពេញហោស!

ក៖ ព្រៃឈរ?

ខ៖​ទៅពីព្រៃឈរហ្នឹងទៅទៀត។

ក៖ ជើងព្រៃ?

ខ៖ ចា៎ប៉ុនចូលទៅក្នុងហោស!

ក៖ អូ៎!

ខ៖ ចូលទៅក្នុងពីថ្នល់ជាតិទៀត។

ក៖ បាទអ៊ុំបាទណុងយើងធ្វើអីគេអ៊ុំរែកដីដែរហោស?

ខ៖ រែករែកដីឡើងទំនប់ខ្ពស់ណាស់។

ក៖ តែអាណុងពិបាកជាងគេហើយណេះអ៊ុំណេះ?

ខ៖ ចា៎ពិបាកណាស់អាណុង។

ក៖ របបអាហារអីក៏វេទនាដែរ?

ខ៖ ចា៎របបអាហារក៏វេទនាដែរថ្នាក់មែនទែនទៅយកនុំបញ្ចុះដែរណាយើងសាសន៍ជីដូនជីតាណាម៉ែអាណាដែរយកនុំបញ្ចុះទៅស្រូបទឹកស្ករគ្មានទឹកសំលទេចូលឆ្នាំអាហ្នឹងចូលឆ្នាំ គេមាននុំកន្តួកនុំទ្រាបមានអីយកទៅចែកអោយយើងចឹងហាស អើនុំកន្តួកមួយដុំទៅនុំទ្រាបមួយដុំទៅអើនុំបញ្ចុះណុងមួយបច្រវ៉ាយទៅរួចនៅមានទឹកស្ករស្រូវទៅរួចទៅដល់ពេលយើងទៅចឹងបើយើងមិនស៊ីយើងត្រូវការឃ្លាន។

ក៖ បាទ!

ខ៖ រួចចេះតែស៊ីទៅ។

ក៖ អត់អីដែរ?

ខ៖ ចា៎!

ក៖ តែលឺថាជំនាន់ណុងដូចជាគេអត់មានអំបិលអត់មានអីអោយយើងហេស?

ខ៖ អត់មានទេៗអំបិលហោសគេអត់ទេទៅសុំគេស៊ីដូចថាគេមានម្ហូពអោយយើងហូបហើយចាំសុំអំបិលធ្វើអីទៀត។

ក៖ អូ៎!

ខ៖ យកទៅធ្វើអី។

ក៖ រួចចុះបើយើងអត់អំបិលយើងធ្វើម៉េចពេលហបមិនហើមហើយ?
ខ៖ ចុះគេស្លអោយយើងស៊ីហើយយើងអត់មានត្រូវការគេខ្លាចយើងអោយអំបិលយើងមកយើងយកមកធ្វើសំលអីផ្សេងទៀត។

ក៖ អូ៎!

ខ៖ យើងសុនតួហើយមកហើយគេមិនអោយយើងសុនតួចឹងទេគេមិនអោយអំបិលទេគេមិនចែកអោយទេ គេអោយយើងហូបសំលគេ។

ក៖ ចុះបើចឹងយើងអត់អំបិលចឹងយើងចង់ធ្វើអីជាមួយអំបិលទាល់តែយើងធ្វើអីអ៊ុំរែងផះណេះអ៊ុំហេសទៅ..?

ខ៖ ទៅហ្នឹងហើយរែងផះទៅបើចង់ប្រឡាក់សាច់អីៗគេរែងផះយកទៅប្រឡាក់ទៅ។

ក៖ អូ៎ប៉ុន្តែអាហ្នឹងយើងបិទបាំងៗលួចលាក់?

ខ៖ ចា៎អាហ្នឹងលួចលាក់។

ក៖ បើយើងចាប់សត្វចាប់អីបានណេះអ៊ុំណេះ?

ខ៖ ចា៎!

ក៖ អូ៎ប៉ុន្តែកាលជំនាន់ណុងដូចជាត្រីសាច់អីហូរហៀរតើណេះអ៊ុំណេះ?

ខ៖ មានអីត្រីមានមិនជាហូរប៉ុន្មានទេពិបាកស៊ីពិបាកចុកដែរ។

ក៖​ អូ៎!

ខ៖ ពិបាកបើសិនជាធ្នួសគេធ្វើហ្នឹងបានទៅវាយកពីយើងហ្នឹងវាយកទៅអោយយើងហូប។

ក៖ អូ៎បាទអ៊ុំ!

ខ៖ ធ្នួសប៉ុនដាក់រដ្ឋហាស!

ក៖ បាទ!

ខ៖ ហ្នឹងហើយគេយកទៅអោយយើងហូបអីហ្នឹងទៅដាក់ទៅប្រឡាក់ទៅធ្វើជាផ្អកធ្វើជាស្អីៗទៅយកទៅអោយយើងហូបនៅកន្លែងធ្វើការហ្នឹងទៅ។

ក៖ បាទអ៊ុំបាទចុះអើអ៊ុំគិតថាចឹងទាក់ទងពីការងារម៉ោងការងារយើងធ្វើពេញម៉ោងរឺមួយក៏ម៉េចអ៊ុំរឺមួយក៏យើងធ្វើទាំងយប់ទាំងថ្ងៃ?

ខ៖ ធ្វើពេញពីចុះពីព្រលឹមឡើងចឹងម៉ោងដប់ពីរយើងឡើងហូបបាយ។

ក៖ អូ៎បាទអ៊ុំ!

ខ៖ ម៉ោងមួយយើងចុះទៅការងារទៀត។

ក៖ បាទអ៊ុំបាទ!

ខ៖ ឡើងមកវិញយើងហូបបាយយប់យើងទៅលើកទៀត។

ក៖ អូ៎ចឹងយើងធ្វើរហូតណេះអ៊ុំណេះ?
ខ៖ ចា៎!

ក៖ ចុះយើងគេងម៉េចគ្រប់គ្រាន់ទៅអ៊ុំ?

ខ៖ ចា៎!

ក៖ យើងគេងម៉េចគ្រប់គ្រាន់ទៅ?

ខ៖ អើធ្វើទៅធ្វើតាមហ្នឹងតាមលំដាប់លំដោយទៅបើថ្ងៃហ្នឹងមិនរួចទេស្អែកហ្នឹងទៅបង្ហើយទៀតទៅ។

ក៖ អូ៎គេអត់ថាអីទេណេះអ៊ុំ?

ខ៖ ចា៎!

ក៖ ចុះដោយសារតែយើងធ្វើពេទ្យព្រឹកថ្ងៃហើយយប់ទៀត?

ខ៖ ចា៎!

ក៖ ភាគច្រើនហើយហើយណេះអ៊ុំណេះ?

ខ៖ ចា៎ហើយ!

ក៖ អូ៎!

ខ៖ ទាល់តែធ្វើចឹងឆ្លៀតចឹងបានវាហើយអូយចង់ដាច់ខ្យល់ហើយធ្វើហើយលើកទំនប់។

ក៖ ចុះទាក់ទងពីយើងម៉េចបានយើងដឹងថាដាច់អើគេវ៉ៃដាច់អ៊ុំគេប្រាប់យើងរឺមួយក៏ម៉េច?

ខ៖ អត់។

ក៖ ចឹងម៉េចបានយើងដឹង?

ខ៖ អត់ដឹងគេគេស្រាប់តែផ្ទុះកាំភ្លើងដុងដាំៗមកអាទាហ៊ានអាពតណុងវារត់បាក់រត់អស់រលីងទៅនៅយើងដុងដាំៗអាហ្នឹងពុលថ្នាំបាញ់គ្រាន់តែនេះអាលែង ភ្នំស្រីភ្នំប្រសុហ្នឹងឃើញភ្លើងឆេះឡើងហ៊ុយញុក។

ក៖ បាទអ៊ុំ!

ខ៖ រួចទៅបានដល់ពេលរួចចឹងទៅបានឃើញយួនញេកញាចៗមកបានដឹងថាគេវ៉ៃដាច់យួនចូលអាពតរត់អស់។

ក៖ អូ៎ប៉ុន្តែពេលណុងយើងចេះតែជឿយួនហាសណេះអ៊ុំណេះ?

ខ៖ ចា៎យួនវ៉ៃចូលមកអាហ្នឹងរត់អស់ទៅប៉ុន្តែបើសិនអាហ្នឹងយើងថាមិនធ្វើគុណគេទេនឹកឃើញគុណគេដែរកុំបានគេក៏យើងងាប់ដែរ។

ក៖ បាទអ៊ុំ!

ខ៖ យើងជីករណនញដៅទុកសំរាប់កប់យើងហើយតើកុំអីអាពតវ៉ៃយើងយកញាត់យើងចូលក្នុងរណ្ដៅហ្នឹងអស់។

ក៖ អូ៎ចឹងហោស?

ខ៖ ចា៎យើងជីកខ្លួនយើង។

ក៖ កប់ខ្លួនឯង

ខ៖ ដាក់ខ្លួនយើងចា៎!

ក៖ ម្នាក់ៗសុទ្ធតែធ្វើចឹងគ្រប់គា្ន?

ខ៖ ហ្នឹងតាមប្រាំងហ្នឹងជីកហ្នឹង!

ក៖ ម៉េចចឹងអ៊ុំ?

ខ៖ ដឹងម៉េចបើខ្ញុំអត់ដឹងដែរ។

ក៖ រួចយើងដឹងថាយើងគង់តែស្លាប់ដដែរយើងអត់រត់ចេញយើងអត់អើ..?

ខ៖ រត់ទៅខាងណារត់ទៅខាងណាទេមិនដឹងទៅច្រកណាមិនដឹងទៅច្រកណីទេ។

ក៖ ទាហ៊ានគេនៅព័ទ្ធជុំវិញ?

ខ៖ ចា៎នៅទាំងអស់គា្នហ្នឹងបើគេនៅបញ្ជាយើងយើងគេប្រើយើងថាឥឡូវហាសត្រូវវាស់ដីនេះប៉ុន្មានម៉ែត្រជីករែកឡើងមកដាក់លើទំនប់ហ្នឹងមកទុកសំរាប់កប់ទៅ ដល់ពេលដាច់ហើយបានយើងនឹកឃើញថាកុំអីរណ្ដៅហ្នឹងគេដាក់ហើយ!

ក៖ អូ៎!

ខ៖ សំរាប់ហើយ!

ក៖ ចឹងមានន័យថាអាពេលយើងជីករណ្ដៅរៀងខ្លួនហ្នឹងយើងអត់ដឹងទេណេះអត់ដឹងថាជីកសំរាប់កប់ខ្លួនឯងទេ?

ខ៖ ចា៎អត់ដឹងថាជីកសំរាប់កប់ខ្លួនឯងទេ។

ក៖ អូ៎!

ខ៖ អត់ដឹងទេ។

ក៖ ទាល់តែយួនវ៉ៃចូលដាច់ហើយ..?

ខ៖ យួនវ៉ៃចូលមក..។

ក៖ បានយើងដឹង?

ខ៖ បានយើងនឹកឃើញថាកុំអីយើងហ្នឹងនៅទីហ្នឹងអស់ហើយកប់អស់ហើយ!

ក៖ យើងទើបភ្ញាក់ខ្លួនណេះអ៊ុំណេះ?

ខ៖ ចា៎ហ្នឹងហើយភ្ញាក់ខ្លួនបានត្រឹមហ្នឹង!

ក៖ អូ៎រួចចុះពេលដែរដាច់វ៉ៃដាច់ហ្នឹងយើងតំបន់យើងចុងក្រោយយើងនៅណាអ៊ុំនៅព្រៃឈរហ្នឹងមែនរឺក៏នៅនេះ?

ខ៖ ខ្ញុំមកនៅហ្នឹងហើយបកមកនៅហ្នឹងវិញហើយ!

ក៖ អូ៎!

ខ៖ ចា៎!

ក៖ គេជំលាសយើងមកនៅហ្នឹងវិញហើយហោស?

ខ៖ ចា៎ខ្ញុំមកនៅជាមូយជីដូនជីតាបើប៉ាខ្ញុំបើដាច់ណុងមកគាត់ប្រមូលពីណុងមកអស់រលីងហើយបើយើងនៅណុងដីធ្លីគេខ្លាចពីមុនកាលម្ហិកណុងដូចថាខ្ចិលនៅស្រុកគេមកនៅស្រុកឯងវិញទៅជួបជុំបងប្អូន។

ក៖ បាទអ៊ុំបាទ!

ខ៖ ម្ដាយមីងម្ដាយមាអីហ្នឹងមកនៅជុំគា្នហ្នឹងទៅ។

ក៖ អូ៎បាទអ៊ុំរួចចុះទាក់ទងពីបងប្អូនយើងប្អូនៗរឺមួយក៏ឪពុកម្ដាយរឺយាយតាអីពេលណុងយើងធ្វើម៉េចបានរកផ្ទះឃើញដោយសារតែជំនាន់ប៉ុលពតណុងគេយកផ្ទះយើងយកប្រើការមែនអត់អ៊ុំ?

ខ៖ ចា៎យក។

ក៖ រួចម៉េចបានយើងដឹងថាផ្ទះយើងមួយហ្នឹងយើងស្គាល់មែន?

ខ៖ យើងស្គាល់ជីដូនជីតាបើខ្ញុំវិញផ្ទះខ្ញុំគេវាតូចគេរុសចោលអស់ទៅរួចទៅខ្ញុំរត់មកនៅជាមួយជីដូននៅជាមួយអី។

ក៖ អូ៎បាទអ៊ុំបាទ!

ខ៖ ជីដូនមីងជីដូនអីចេះតែនៅ។

ក៖ ចុះអើយើងនៅជិតទេណេះអ៊ុំណេះ?

ខ៖ ចា៎!

ក៖ ពេលហ្នឹង?

ខ៖ ចុះបើប្អូនៗនៅឆ្ងាយធ្វើម៉េចអ៊ុំដើរមកល្មមដល់?

ខ៖ ឆ្ងាយពីរបីយប់ហោសទំរាំដើរដល់ហោសដើរទាំងយប់ដើរទាំងថ្ងៃល្មមយើង។

ក៖ យើងអ្នកនៅឆ្ងាយដែរណេះអ៊ុំណេះ?

ខ៖ ចា៎នៅអ៊ីណោះរួចអាណេះដូចថានៅអ៊ីមានប្ដីទៅនៅនោះឆ្ងាយៗចឹងគេមកគេជិះម៉ូតូមកលេងមកចឹងទៅ។

ក៖ អូ៎!

ខ៖ កាត់មករកទៅរួចយើងចឹងដែរយើងកាត់ទៅរកចឹងទៅម្ដាយមីងយើងអ៊ីម្លិចអីចឹងទៅយើងចេះដើរទៅយើងគ្មានកង់ដើរខ្ញុំគ្មានកង់ជិះដើរ។

ក៖ បាទអ៊ុំ!

ខ៖ ដើរពីគៀនជ្រៃហ្នឹងទៅអ៊ីម្លិចហោស!

ក៖ អូ៎រួចចុះអ៊ុំគិតថាចឹងពេលដាច់ប៉ុលពតថ្មីៗហាសពេលណុងយើងធ្វើការងារអីគេទៅអ៊ុំលឺថាពេលណុងយើងធ្វើស្រែរួមរឺមួយក៏ម៉េច?

ខ៖ ធ្វើស្រែរួម។

ក៖ ស្រែសាមគ្គីហោសអ៊ុំ?

ខ៖ ចា៎ធ្វើរួមគា្នចែកគា្ន។

ក៖ ប៉ុន្តែពេលណុងគេអត់ទាន់ចែកស្រែរៀងខ្លួនអោយណាហី

ខ៖ ចា៎នៅទេ។

ក៖ ប៉ុន្តែយើយពិបាកអីទៅពេលណុងបើយើងអត់បានធ្វើយើងអត់បានហូប?

ខ៖ ចា៎អត់មានអង្ករគេអោយយើងធ្វើហត់។

ក៖ គេមានអ្នកមេភូមិមេឃុំមួយនៅហ្នឹង?

ខ៖ ចា៎!

ក៖ ចាំបញ្ជាយើងមែនអត់?

ខ៖ ចា៎!

ក៖ អូ៎រួចចុះឆ្នាំណាដែរគេចាប់ផ្ដើមចែកស្រូវចែកអង្ករចែកស្រែអោយយើងអ៊ុំ?

ខ៖ ចែកហ្នឹងឆ្នាំប៉ុន្មានទេនេះខ្ញុំអត់ដឹងដែរអត់ចាំដែរ។

ក៖ អូ៎អ៊ុំអត់ចាំដែរហោស?

ខ៖ ចា៎!

ក៖ ប៉ុន្តែគ្រាន់ថាបើយើងយើងចែកបានច្រើនអត់អ៊ុំដូចថាជំនាន់ណុង..?

ខ៖ បានប៉ុន្មានអារចឹងហាសម្នាក់ពីរអារបីអារ។

ក៖ គេចែកតាមសមាជិកមនុស្សហេសអ៊ុំ?

ខ៖ ចា៎ចែកតាមកំលាំងពលករអ្នក។

ក៖ ប៉ុន្តែពេលណុងយើងបានច្រើនអ៊ុំណេះ?
ខ៖ ខ្ញុំបានប៉ុន្មានអារដែរ។

ក៖ ទាំងគ្រួសារយើងទៀត?

ខ៖ ចា៎តាមគ្រួសារ។

ក៖ អូ៎បាទអ៊ុំចុះពេលណាដែរយើងចាប់ផ្ដើមលក្ខណ៖ថាចាយលុយចាយអីទៅអ៊ុំ?

ខ៖ ចាយលុយមើលចាយយើងដាច់ណុងដែរគេវ៉ៃដាច់ណុងចាយហើយ!

ក៖ អូ៎បាទអ៊ុំបាទ!

ខ៖ បើជំនាន់អាពតណុងគេគ្មានអោយចាយទេលុយពីម៉ែឪខ្ញុំធ្វើស្រែធ្វើចំការបានលក់មកបានភាគផលមកហ្នឹងយកមកក្រវាត់ចោល។

ក៖ អូ៎បាទអ៊ុំ!

ខ៖ យកមកក្រវាត់ចោលបើទើបមកយើងដាច់ហ្នឹងទេបានលុយបានកាក់ចាយ។

ក៖ អូ៎បាទ!

ខ៖ ចា៎!

ក៖ ប៉ុន្តែដូចជាពេលណាដែរយើងចាប់ផ្ដើមការទៅអ៊ុំឆ្នាំណាទៅ?

ខ៖ ឆ្នាំណាទេមិនចាំឆ្នាំទេ។

ក៖ ប៉ុន្តែគ្រាន់ថាអ៊ុំការណុងប្រហែលជាងម៉្ភៃឆ្នាំអ៊ុំហេស?

ខ៖ ចា៎ម៉្ភៃឆ្នាំជាងហើយ!

ក៖ ម៉្ភៃឆ្នាំជាងចឹងឆ្នាំកៅជាងហើយណេះអ៊ុំការ?

ខ៖ ចា៎បែបកៅជាងហើយ!

ក៖ បាទអ៊ុំបាទរួចចុះទាក់ទងពីចឹងនៅពេលដែរយើងចាប់ដៃជាមួយប្ដីដំបូងយើងពិបាកអីខ្លះទៅអ៊ុំ?

ខ៖ អើយពិបាកធ្វើស្រែពិបាកធ្វើប្រាំង។

ក៖ អូ៎!

ខ៖ ពិបាកស្អីទេ។

ក៖ ដូចធ្វើស្រែប្រាំង?

ខ៖ ចា៎!

ក៖ ដើម្បីចិញ្ចឹមកូនចៅ?

ខ៖ ចា៎ទាំងយប់ទាំងថ្ងៃជួនកាលស្ទូងទៅដកកន្តាប់មករៀងស្ទូងទៅរៀងយូរយប់តិចទៅព្រលប់បានឡើងផ្ទះមកស្ទូង។

ក៖ អូ៎!

ខ៖ ដល់ពេលឥឡូវហ្នឹងលែងស្ទូងហើយខ្ញុំគប់គ្រាប់ម្ដងឈប់ស្ទូងហើយស្ទូងមិនកើតទេប្រាំងមួយៗអស់ឈ្នួលច្រើនណាស់។

ក៖ អូ៎បាទអ៊ុំ!

ខ៖ នៅគប់គ្រាន់។

ក៖ គប់..?

ខ៖ តិចច្រើនគប់គ្រាប់ម៉ងស្រួល។

ក៖ អូ៎យើងព្រុះហ្នឹងអ៊ុំណេះ?
ខ៖ ចា៎ព្រុះយកម៉ង។

ក៖ អូ៎ចុះព្រុះយកវាអត់ដូចស្ទូងហេស?

ខ៖ ចា៎!

ក៖ ស្ទូងវាល្អជាងណេះ?

ខ៖ ស្ទូងវាល្អជាងប៉ុន្តែយើងទៅរកឈ្នួលណាទៅអោយគេថ្លៃយ៉ាងហ្នឹង!

ក៖ អូ៎បាទអ៊ុំបាទចុះអ៊ុំគិតថាពេលណាយើងចាប់ផ្ដើមសប្បាយទៅអ៊ុំចាប់ផ្ដើមថាយើងរៀងធូរធារ?

ខ៖ ឥឡូវនេះមកសប្បាយរៀងធូរធារប៉ុន្មានទេគ្រាន់ថាវារៀងគ្រាន់ជាងជំនាន់អាពតមកឥឡូវហ្នឹងមានប្ដីហ្នឹងទៅវារៀងស្រួលជាងកាលយើងនៅតែឯង!

ក៖ បាទអ៊ុំបាទ!

ខ៖ នៅលីវ។

ក៖ អូ៎!

ខ៖ នៅលីវយើងប្រឹងទាំងគ្នីគ្នាឯង!

ក៖ បាទអ៊ុំបាទ!

ខ៖ ពេលយើងមានប្ដីទៅយើងរៀងស្រួលចិត្តតិចដែរយើងគ្រាន់បានអាងប្ដីជួយរងជួយធ្វើការងារធំដុំ។

ក៖ យើង..?

ខ៖ ទៅនៅផ្ទះនៅសំបែងខ្លះយើងមិនសូវហត់។

ក៖ អូ៎បាទអ៊ុំបាទ!

ខ៖ ចា៎!

ក៖ ចុះអ៊ុំគិតថាចឹងដល់ពេលយើងទាល់ឥឡូវរៀងធូរធារហើយណេះបច្ចុប្បន្នឥឡូវ?

ខ៖ មិនសូវជាធូរប៉ុន្មានដែរទេគ្រាន់ដែរប៉ុនថាម៉ាមធ្យម។

ក៖ អូ៎ប៉ុន្តែយើងឈប់ធ្វើការអីហើយណេះអ៊ុំណេះ?

ខ៖ ចា៎!

ក៖ អ៊ុំកូនឈប់អោយធ្វើរឺមួយក៏ម៉េច?

ខ៖ ចា៎កូនមិនទាន់អោយឈប់ទេប៉ុន្តែយើងគិតចេះកូនវាចង់អោយឪហ្នឹងម៉ែហ្នឹងទៅសុំសិល្បិ៍ដែរ។

ក៖ អូ៎!

ខ៖ ប៉ុន្តែយើងទៅវាមិនរួចទេនៅកូនហ្នឹងវាក្រ។

ក៖ អូ៎បាទ!

ខ៖ នៅជួយវាសិនហើយយើងកំលាំងយើងនៅធ្វើកើតយើងធ្វើសិនទៅ។

ក៖ បាទអ៊ុំបាទត្រូវ!

ខ៖ ចា៎!

ក៖ ចុះអើទាក់ទងពីតាវិញតាគាត់នៅតែទៅធ្វើស្រែអីចឹងទៅ?

ខ៖ ចា៎ៗ!

ក៖ អូ៎បាទអ៊ុំបាទចុះអ៊ុំគិតថាតាំងពីក្មេងអ៊ុំធ្លាប់មានគោលបំណងថាធំឡើងអ៊ុំចង់ធ្វើអីមួយអ៊ុំធ្លាប់គិតអត់អ៊ុំ?

ខ៖ ដូចគ្មានគោលបំណងអីផង។

ក៖ ដូចអ៊ុំគិតថាចង់ធ្វើប៉ូលីសធ្វើទាហ៊ាន?

ខ៖ អត់ផង។

ក៖ ធ្វើពេទ្យ?

ខ៖ អត់ផង។

ក៖ អត់ដែរគិតទេណេះអ៊ុំណេះ?

ខ៖ ចា៎!

ក៖ អូ៎បាទអ៊ុំបាទចុះបើសិនខ្ញុំមានសំនួរចុងក្រោយមួយទាក់ទងពីចង់អោយអ៊ុំផ្ដែផ្ដាំទៅកូនចៅជំនាន់ក្រោយៗហាសអ៊ុំមានពាក្យពេចន៍អីដែរចង់ផ្ដែផ្ដាំទៅពួកគាត់អត់អ៊ុំ?

ខ៖ ផ្ដាំផ្ដែផ្ដាំទៅអោយកូនសារក្រោយហ្នឹងអោយវាប្រឹងរៀនទៅរកការងារអីធ្វើធំដុំទៅកុំអោយពិបាកទៀត។

ក៖ អូ៎បាទអ៊ុំបាទតែអ៊ុំតែងតែទូន្មានចៅៗដែរណេះអ៊ុំណេះ?
ខ៖ ចា៎ចៅៗហ្នឹងចឹងដែរប្រាប់ហែងប្រឹងរៀនទៅកុំអោយពិបាកធ្វើស្រែធ្វើប្រាំង។

ក៖ អូ៎បាទអ៊ុំចុះអ៊ុំធ្លាប់ទូន្មានព្រានប្រដៅទៅពួកគាត់កុំអោយពួកគាត់ធ្វើអំពើដែរអត់ល្អក្នុងសង្គមអីហាស?

ខ៖ ចា៎ប្រាប់កុំអោយដើរជក់ថ្នាំជក់អីតាមគេតាមឯងអីចឹងហាស!

ក៖ អូ៎បាទអ៊ុំ!

ខ៖ ចា៎!

ក៖ អាហ្នឹងយើងតែងតែប្រដៅពួនគាត់ណេះអ៊ុំ?

ខ៖ ចា៎ប្រដៅ។

ក៖ អូ៎បាទចុះអ៊ុំធ្លាប់មានគិតមួយថាចង់អោយពួកគាត់ដើម្បីធ្វើតាមគោលបំណងដែរអ៊ុំធ្លាប់គិតពីមុនកាលនៅក្មេងអ៊ុំធ្លាប់បានសំរេចហាស?

ខ៖​ ចា៎!

ក៖ ធ្លាប់ប្រាប់ពួកគាត់ទេថាចង់អោយពួកគាត់ធ្វើតាមអ្វីដែរដោយសារយើងយើងអត់បានរៀនចឹងយើងអត់មានចំណេះដឹងចឹងហាស?

ខ៖ ចា៎!

ក៖ ចឹងយើងធ្វើការអត់សូវបានល្អដូចពួកគាត់?

ខ៖ អោយវាប្រឹងរៀនទៅប្រដៅវាថាប្រឹងរៀនកុំអោយល្ងង់ដូចអញ់ចឹងអញ់វាល្ងង់ហើយ!

ក៖ អូ៎តែងតែប្រដៅគាត់រាល់ថ្ងៃណេះអ៊ុំណេះ?

ខ៖ ចា៎ថាប្រឹងទៅចៅអើយខំប្រឹងរៀនខំប្រឹងអីទៅ។

ក៖ បាទអ៊ុំបាទចុះអ៊ុំមានពាក្យពេចន៍អីផ្សេងពីហ្នឹងទៀតទេអ៊ុំ?

ខ៖ អត់មានទេ។

ក៖ អូ៎ចឹងប៉ុណ្ណឹងទេណេះអ៊ុំណេះ?
ខ៖ ចា៎!

ក៖ ចឹងចុងក្រោយខ្ញុំអរគុណច្រើនអ៊ុំដែរបានអោយខ្ញុំពិភាក្សាជាមួយអ៊ុំទាក់ទងពីប្រវត្តិរបស់អ៊ុំ ហើយការសម្ភាសទាំងអស់ហ្នឹងដាក់ទៅក្នុងវេបសាយសាលាដើម្បីទុកអោយកូនចៅក្រោយៗរបស់អ៊ុំបានស្គាល់ហ្នឹងបានដឹងពីប្រវត្តិរបស់អ៊ុំដែរអ៊ុំបានរៀបរាប់ខាងលើហ្នឹង?

ខ៖ ចា៎!

ក៖ ចឹងអ៊ុំខ្ញុំសុំចុងក្រោយខ្ញុំសុំការអនុញ្ញាតិអ៊ុំដើម្បីដាក់ការសម្ភាសមួយហ្នឹងទៅក្នុងវេបសាយរបស់សាលាបានទេអ៊ុំ?

ខ៖ ស្អីដាក់សាលាអី?

ក៖ សាលាដែរខ្ញុំសម្ភាសអ៊ុំហ្នឹងខ្ញុំហ្នឹងដាក់អ្វីដែរខ្ញុំហ្នឹងពិភាក្សាជាមួយអ៊ុំដើម្បីអោយកូនៗចៅៗរបស់អ៊ុំបានស្គាល់ពីប្រវត្តិរបស់អ៊ុំដែរបានរៀបរាប់មិញចឹងហាសណាស់?

ខ៖ ចា៎!

ក៖ ចឹងអ៊ុំអាចដើម្បីដាក់បានហាសណេះអ៊ុំណេះ?

ខ៖ ដាក់បានចា៎!

ក៖ អូ៎បាទអ៊ុំចឹងចុងក្រោយខ្ញុំអរគុណច្រើនណាស់អ៊ុំ?

ខ៖ ចា៎!

ក៖ បាទអ៊ុំ។